
Indledning. 

„lin  Digter  Du  mig  kalder,  kjære  Ven! 

Men  Æren  er  saa  stor,  at  jeg  for  den 

I  al  Beskedenhed  mig  maa  betakke. 

En  Digter  lever  høit  in  fioribus, 

Han  er  med  Guder  og  Gudinder  Dus 

Og  sees  med  dern  i  Himmelrummet  flakke; 

Men  jeg,  endskjøndt  jeg  stundom  rimer  lidt, 

Og  skjøndt  mig  Andres  Musa  henrev  tidt, 

Har  aldrig  stort  mig  hævet  over  Jorden. 

Hvor  tidt  jeg  end  af  Flyvenykker  led, 

Jeg  altid  frygted  for  at  falde  ned, 

En  Ikaros  at  vorde  heri  Norden. 

Nei,  som  en  slet  og  ret  Rebslager  kun, 

Der  nynner  jævnt  og  smaat,  mens  mangen  Stund 

Han  gaaer  og  sysler  paa  sin  Reberbane, 

Saaledes  gaaer  Din  Digter  her  sin  Gang, 

Af  Mindets  Hør  han  snoer  sin  simple  Sang, 

Han  kan  ei  Andet,  det  ham  blev  en  Vane. 


„..Xaa,  baglænds   gik  Du?""   —   bliver  vist  Dit 

Svar  — 
„„Derfor  maaskee  saameget  bagvendt  var 
„,,Af  alt  det  Gods,   Du  stabled  hen  i  Krogen."" 
Men,  mærk  Dig  vel,  hvad  jeg  i  dette  Liv 
Har  spunden,  spandt  jeg  kun  til  Tidsfordriv, 
Jeg  agter  ei  dermed  at  „kvæle"  Nogen." 

--  —  Engang  en  Ven  af  mig  fik  dette  Svar, 

Hvis  Slutpoint  en  Germanisme  var, 

Mens  nu  som  vægelsindet  det  mig  blotter: 

Det  Gods,  jeg  altid  vilde  holdt  i  Gjern, 

Det  bringer  jeg  jo  nu  paa  Marked  frem 

Med  Kjøbmandsraabet:    „Digte,  Digte,  godt  er!" 

Men  Herregud,  man  sælger  hvad  man  har, 

Naar  Nøden  byder  det,  ei  Andet  var 

Til  Salg  mig  levnet  fra  de  gode  Dage  ;• 

Og  hvad  man  end  vil  sige  om  min  Sang, 

Ei  nogen  Ende  spunden  er  saa  lang, 

At  den  for  Alvor  just  skal  Nogen  plage. 


Peder  Lassen. 

(Vagtmester  i  4de  Dragonregiment.     Falden 
Øvrestolk  25de  Juli  1850.) 


Der  lød  saamangen  prægtig  Sang- 
Om  vore  Kæmper  bolde. 
Der  Fjenden  jog  af  Dannevang 
Udover  Thyras  Volde; 
Og  de  slog  an  i  Folkets  Bryst 
Og  vakte  Haab  og  Liv  og  Lyst,  — 
Saa  gid  da  og  min  svage  Røst 
En  Gjenklang  der  maa  finde! 

Min  Helt  var  ei  af  Adelstand, 
Hans  Herkomst  var  kun  ringe, 
Og  til  Dragonvagtmester  han 
Det  ikkun  kunde  bringe. 
Lidt  buldrende,  dog  ikke  raa. 
Men  dertil  brav  han  var  som  Faa, 
Han  bandte  fælt  og  brugte  Skraa, 
Men  Hjertet  —  det  var  ægte! 

Soldat  han  var  fra  Top  til  Taa, 

Han  sad  som  støbt  til  Hesten 

Saa  rank  og  smuk  —  de  Piger  smaae 

Ham  gjorde  fredløs  næsten. 

Men  da  nu  Tydsken  øved  Svig, 

Og  Regimentet  rusted  sig, 

Han  til  en  meer  alvorlig  Krig 

Ledsaged  det  med  Glæde. 

Til  Afsked  raabte  da  en  Ven: 

—  Paa  Vei  ham  fulgte  mangen  — 

„Xaa  Lassen!  kom  nu  heel  igjen 

„Og  bliv  blot  ikke  fangen  I" 

„Nei,  før  skal  den  ..."   —  nu  svor  han  haardt 

„Hvor  slemt  jeg  kommer  end  tilkort, 

„Skal  aldrig  dog  mig  skee  den  Tort, 

„At  blive  Tydskens  Fange!" 

Lidt  mere  pæn,  lidt  mindre  drøi 

En  Ed  kan  sagtens  være, 

Den  hæslig  ud  af  Munden  fløi, 

Men  indløst  blev  med  Ære: 

Hans  Gjerning  blev  for  Ordet  Tolk, 

Dengang  da  han  i  Øvrestolk 

Vor  Schleppegrells-  „Nu  fremad,  Folk!" 

Med  vældigt  Hurra  fulgte. 


Det  var  et  kjækt,  et  voldsomt  Chok! 
Som  en  Laviae  kaster 
Paa  Fjenden  sig  den  lille  Flok, 
Og  brat  i  Skjul  han  haster. 
Dog  tyd  det  ei  som  Seirstegn! 
Thi  ak,  nu  fra  det  sikkre  Hegn 
Nedstyrter  en  dødsvanger  Regn 
Af  Kugler  paa  de  Gjæve. 

Snart  er  med  Liig  af  tap  pr  e  Mænd 

Den  snevre  Gade  dækket, 

Af  hele  Flokken  kun  een  Svend 

Tilbage  staaer,  uskrækket. 

Det  er  vor  Lassen.     Arme  Gut! 

Flugt  er  umulig  —  Hesten  skudt  — 

Frem  styrter  Fjenden:  „Ha,  kaput 

„Du  er,  giv  os  Dit  Værge!" 

„Ja,  var  Soldater  I  som  jeg, 
„Der  trofast  monne  fægte 
„For  Land  og  Flag,  da  gav  jeg  mig, 
„Det  skal  jeg  aldrig  nægte! 
„Men  I  har  troløst  brudt  jer  Ed, 
„j   slaae  for  Løgn  og  Nedrighed, 
„Pardon  af  Jer  i  Evighed 
„Jeg  aldrig  vil  modtage!" 

Saa  klang  hans  kjække,  djærve  Ord, 
Imens  med  Ryggen  skjærmet 
Af  Gjærdet,  han  Enhver  til  Jord 
Nedhugged,  som  sig  nærmed. 
Det  var  en  kort.  men  blodig  Dyst, 
Med  fire  Kugler  i  sit  Bryst 
Tilsidst  han  segned,  men  med  Lyst: 
Han  faldt  —  men  gav  sig  ikke! 


—  Saa  øved  han  sit  Manddomsværk 

Med  reen  og  kraftig  Villie, 

En  frygtløs  Karl,  en  Kæmpe  stærk 

Paa  blodbestænkte  Tiilie. 

Og  om  hans  Villie,  stærk  og  god, 

Og  om  hans  høie,  kjække  Mod, 

Der  ham  i  Døden  ei  forlod, 

Min  simple  Sang  skal  minde!  — 


Ferdinand  Frederik  Henckel. 

(Død   den    25de   Juli    1855,   Femaarsdagen    efter  Slaget 
ved  Isted). 


Følg  til  Slesvig  mig  engang! 
Slesvig,  som  saa  dyrt  vi  kjøbte. 
Hvor  vor  Hæder  vi  gjendøbte, 
Scenen  er  for  denne  Sang. 
Seer  Du  hist  den  lille  By- 
Med  de  mange  Træer  og  Hækker? 
Den  Dig  vistnok  blidt  tiltrækker, 
Som  den  ligger  venlig,  bly; 
Og  dog  hele  Danmarks  Folk 
Ved  deus  Navn  ei  Smerten  dølger. 
Smerten,  som  med  Navnet  følger. 
Thi  hin  By  er  Øvrestolk. 
Der  det  var,  at,  stedt  i  Nøden, 
Danmarks  bedste  Sønner  faldt, 
Frelsen  kjøbende  med  Døden, 
Da  det  Danmarks  Frelse  gjaldt. 

Ved  de  bittre  Minders  Magt, 
Seer  jeg.  Du  blev  ogsaa  rystet, 
Tungt  sig  vel  maa  hæve  Brystet, 
Men  de;  skal  dog  være  sagt: 
Trepka,  Læssøe,  Schleppegrell 
Og  Enhver,  der  maatte  bløde 
I  det  rædsom-vilde  Møde, 
Maa  vi  bittert  savne  vel; 
Men  mon  Nogen  af  os  dog 
Vilde  kjøbe  dem  tilbage, 
Dem,  der  døde  uden  Klage, 
Hvis  kun  Slesvig  op  dem  vog? 
Dersom  Kjøbesummen  skulde 
Være  Seirens  dyre  Frugt.  .  .  . 
Heller  da  lad  under  Mulde 
Dem  med  Æren  hvile  smukt . 


O  ja,  lad  dem  hvile  trygt!     — 
Vend  Dit  Blik  nu  ned  mod  Byen, 
See,  imellem  den  og  Skyen, 
Synes  mig,  en  Bro  er  bygt! 
Blænder  ei  mig  Maanens  Glands, 
Eller  er  i  Midnatsstunden 
En  fantastisk  Drøm  oprunden 
At  bemestre  sig  min  Sands? 
Nei,  Du  seer  det  jo  med  mig: 

Broen   sig  fra  Himlen  strækker, 

Og  ad  den  i  lange  Rækker 

Krigsfolk  frem  bevæge  sig. 

Train-  og  Krudtvogn  fremad  ruller 

Med  Kanonen  —  stille,  tyst 

Alt  dog  gaaer,  foruden  Bulder  — 

Gjælder  atter  det  en  Dyst? 

Nu  til  Øvrestolk  de  naae. 
Der  opstille  sig  i  Rader 
Ryes  og  Schleppegrells  Brigader, 
Thi  det  var  jo  dem,  vi  saae. 
Vil  i  Nattens  tause  Stund 
Dagen  de  nu  ihukomme, 
Dagen,  som  just  nu  er  omme, 
Ved  en  ^tor  Parade  kun? 
Eller  hvorfor  steg  herned 
Paa  den  Dag.  der  skued  Striden, 
Blodig-varm,  for  fem  Aar  siden, 
De  fra  Lysets  Herlighed? 
Hvorfor  vende  Alles  Blikke 
Sig  forventningsfuldt  mod  Nord, 
Hvor  kun  Hegnets  Toppe  nikke 
Langs  med  Veiens  krumme  Spor? 

Stille:  nu  en   Støvsky  op 
Bag  de  fjerne  Hækker  stiger, 

See,  hvor  hele  Staben  higer 
Nu  mod  den  i  strakt  Galop. 
Der  de  er  tilbage  alt  I 
Hver  med  Jubel  Sablen  svinger, 
Trommen  røres  —  Hornet  klinger 
Der  er  han,  det  Hele  gjaldt! 
Der  er  han,  de  vented  paa, 
Alle  disse  Stridsmænd  kjække, 
Han,  som  før  i  deres  Kække 
Altid  monne  forrest  gaae, 
Han ,  hvis  Ord  begeistret  løde 
Og  som  Ild  til  Hjertet  foer, 
Da  han  til  det  vilde  Møde 
Kom,  en  Seirens  Aukathor. 


O,  jeg  kj ender  Dig  saa  vel. 
Helt  fra  nys  henrundne  Tider, 
Djærve  Henckel!    Du,  som  rider 
Mellem  Rye  og  Schleppegrell. 
Døden  altsaa  øved  Svig? 
Den  i  Freden  Dig  opsøgte. 
Dig,  som  tidt  paa  Valen  spøgte 
Med  den  mellem  Blod  og  Liig? 
Altsaa  ei  den  vilde  DiLr. 
Kampens  Søn,  i  Kampen  fælde, 
Frem  den  brød  mod  Dig  med  Vælde 

Først  ad  Sygdoms  skumle  Vei? 
Straadød  altsaa  maatte  friste 
Du,  der  som  for  Valhal  stred  — 
Mon  Du  derved  i  Dit  sidste 
Øieblik  ei  bittert  led  ? 

O  nei,  herlig  var  Diu  Død! 
Paa  Din  Hæders  allerstørste, 
Paa  de  stolte  Minders  første 
Dag  den  Dig  at  følge  bød. 
Og  Du  fulgte  glad  og  let, 
Men  Din  Heltesjæl  ei  kunde 
Til  sin  Himmelglæde  stunde, 
Før  den  gjensaae  denne  Plet; 
Denne  Plet,  hvor,  dengang  alt 
Fjenden  høit  sin  Seir  priste, 
Som  en  Frelser  Du  Dig  viste 
Med  Din  mægtige  Gestalt. 
Og  at  ikke  „Alt  var  tabt,'* 
Som  saa  vildt  Dig  lød  imøde, 
Viste  Du:  ved  Dig  blev  skabt 
Atter  Seirens  Morgenrøde. 

Derfor,  da  Dit  Øie  brast, 
Lod  Du  bort  fra  Dine  Kjære 
Dødens  Ganger  hid  Dig  bære 

Let  og  snart  med  Tankens  Hast. 
Og  hvor  henrykt  skued  Du 
Alle  Dine  kjære,  døde 
Vaabenbrødre  Dig  imøde 
Komme  her  med  kjærlig  Hu! 
See  da  og,  hvordan  med  mig 
Fædrelandet,  stolt  i  Smerte, 
Med  et  fuldt,  erkjendtligt  Hjerte 
Hertil  har  ledsaget  Dig; 
Og,  mens  nu  de  Døde  føre 
Dig  mod  Salighedens  Kyst, 
Afskeds  sukket  vil  Du  høre 
Tone  dybt  fra  Danmarks  Bryst 

Nis  Lorentsen,  Lilholt 

f  14.  Marts  1860. 

Der  var  en  Tid,  den  gode  Sag 
Blev  svarlig  trængt  i  Dage  onde  — 
Da  heiste  kjækt  det  danske  Flag 
I  Fjendens  Leir  en  mandig  Bonde. 
Og  frygtløs  klang  hans  djærve  Røst: 
„Jer  Pral  og  Støi  mig  ikke  skrækker! 
„Men,  vogt  Jer  vel,  til  egen  Brøst 
„Tilsidst  I  Holger  Danske  vækker!" 

Han  var  den  Første,  som  sig  tog 
Af  Modersmaalet,  haanet,  ringe  : 
„Paa  Thinge  skal  det  danske  Sprog" 

—  Forlangte  han  —   „alene  klinge!" 

-  Nu  er  han  død,  den  Bonde  god, 
Dog  vi  bør  ei  ved  Graven  klage, 
Men  hente  derfra  Haab  og  Mod, 
Thi  mægtig  Trøst  han  lod  tilbage. 


16 


Den  Trøst,  hvor  han  sit  Værge  drog 
Fast  ene,  staaer  en  sluttet  Skare, 
Som  vil  det  kjære,  danske  Sprog 
Til  sidste  Draabe  Blod  forsvare! 
Den  Trøst,  hans  Varselsord  var  sandt 
Da  Tydsken  sneg  sig  over  Gjærdet, 
Den  døsig-tænkte  Flok  han  fandt 
Lysvaagen,  kjæk  og  uforfærdet. 

Ja,  æreløs  han  trængte  ind 
I  Danmark,  hæderløs  tilbage 
Han  atter  veg  med  skamfuldt  Sind, 
Det  blev  jo  Danmarks  Hædersdage! 
Og  saadan  skal  det  altid  gaae, 
Naar  han  os  æske  tør  til  Stævne: 
Sig  Holger  reise  vil  og  slaae  — 
Og  han  har  baade  Ljst  og  Evne! 

Slesvigernes  Farvel  til  Frederik  VII 

Den  30te  November  1863. 

rarvel,  Du  kjære, 
Du  djærve  Drot! 
Du  drog  med  Ære 
Af  Lyksborg  Slot. 
Dit  Ord  i  Nøden 
Mod  Spot  og  Spe, 
Du  boldt  til  Døden: 
,.Det  skal  ei  skee!" 


Farvel,  nu  klager 
Hvert  trofast  Bryst! 
Snart  Snekken  drager 
Dig  fra  vor  Kyst, 
Mens  haardt  vi  trues 
Af  Vold  og  Vee,    — 
Skal  ned  vi   kues? 
„Det  skal  ei   skee!" 

0  nei,  tilbage 
Din  Aand  Du  lod, 

1  Arv  vi  tage 
Dit  kjække  Mod, 
Og  Nordens  Lande, 
Som  eet,  skjøndt  tre, 
Tilsammen  stande  : 
„Det  skal  ei  skee!*4 


Farvel  da,  kjære, 
Ak,  døde  Drot! 
Du  clrog  med  Ære 
Af  Lyksborg  Slot. 
Lad  vild  vor  Skjæbne 
Og  ond  sig  tee  — 
Din  Aand  os  væbne: 
„Det  skal  ei  skeel 

Til  den  tro  Slesviger 

(August  1864.) 

Du,  som  alt  længst  paa  Forpost  stod, 
Da  vi  knap  Faren  kj endte, 
Som  ei  til  Svig  Dig  lokke  lod, 
Men  Varselsbaunen  tændte; 
Du,  som  ei  gav  en  Tomme  hen, 
Hvor  haardt  man  end  Dig  trængte, 
Som  talte  Dansk  og  Dansk  igjen, 
Jo  meer  Dit  Sprog  man  krænkte; 

Du,  som  i  Nøden  blev  en  brav, 
En  gjæv,  en  trofast  Broder, 
Der  Liv  og  Blod  med  Glæde  gav 
For  Danmark,  for  vor  Moder; 
Der  valgte  Veien  trang  med  os, 
Med  Kamp  paa  Land  og  Vove, 
For  Fred  og  Deel  i  Tydskens  Gods 
Og  Guld  og  grønne  Skove; 

2* 

Du,  djærve  sønderjydske  Mand, 

Som  ei  for  Slesvig  ene, 

Men  for  det  hele  Danmarks  Land 

I  Kamp  har  strakt  hver  Sene  — 

Dig  vil  nu  Danmark  ....  nei,  o  nei ! 

Du  dertil  Lid  ei  fæste! 

Var  Du  af  hendes  Sønner  ei 

Den  kjæreste,  den  bedste? 

Og  Dig  hun  skulde,  uden  Blu, 
For  Huusfred  selv  at  vinde, 
Som  Slave  skamløs  sælge  nu 
Til  Din  den  værste  Fjende  ? 
Xei,  aldrig  skal  Dig  skee  saa  svar 
Forsmædelse  og  Vaande, 
Saalænge  Dannerfolket  lutr 
Tilbage  Liv  og  Aande! 

Nei.  for  at  skille  Dig  fra   os, 

(iermaniens  Ulv  skal  rive 

Os  sønder  først  —  hans  Tand  tiltrods, 

Vi  aldrig  bort  Dig  give  ! 

I  Livet  hænge  vi  ved  Dig 

Fast,  som  ved  ingen  Andre, 

Med  Dig  vi  Ærens  Tornevei 

Til  Døden  tro  vil  vandre! 

Den  6.  Oktober  1864. 


O   Danmark,  mindes  Du,  endnu  ifjor 
Paa  denne  Dag  Du  stod  i  Høitidsklæder 
Og  hilste  ham,  Du  bittert  nu  begræder, 
Din  djærve  Konge,  med  et  Takkechor? 


Og  han  var  Takkec  værd.     Meer  kjæk  end  han, 
Har  endnu  Ingen  om  Din  Ære  værnet, 
Og  Ingen  var  fra  Falskhed  mere  fjernet, 
Og  Ingen  Troskab  mere  huld  end  lian. 


Nu  staaer,  mit  arme  Land,  Du  sænkt  i  Sorg, 
—  Hvor  kan  dog  i   et  Aar  sig  Alt  forandre!  — 
Den  lange,  tunge  Vei  Du  maatte  vandre, 
Der  førte  fra  Din  Lykkes  glade  Borg. 

Den  lange,  tunge  Vei  ad  den  Du  først 
Jo  fulgte  ham,  Din  bedste  Ven,  til  Jorden; 
Fra  den  Tid  er   hvert  Fjed  en  Liigfærd   vorden 
For  Alt,  hvad  der  var  kjærest  Dig  og  størst. 


Hvert  Fjed  en  Liigfærd.     Da  i  Mulm  og  Nat 
Fra  Thvras  Vold    —    o  Karm  foruden  Lige! 
Med  Dine  Mænd  Du  maatte  bort  Dig  snige, 
Da  blev  et  fagert  Haab  i  Høien  sat. 

Og  siden  den  Tid  Liigfærd,  Liigfærd  kun 
For  alle  Dine  bedste  Haab  og  Drømme  .  .  . 
Hvor  har  sig  Moderhjertet  maattet  ømme 
Paa  denne  Vandring  gjennem  Dødens  Lund! 

—  Fortvivl  dog  ikke,  Danmark,  i  Din  Nød! 
Stol  paa  Din  døde  Drot!    Hans  Aand  tilbage 
Engang  i  svarest  Nød  til  Dig  vil  drage 
Og  bringe  Haab  og  Mod  og  „Morgen  rød!" 

Ved  Aarsskiftet  1864-  65. 


„li vad  om  Du  hele  Verden  vandt, 
„Men  tog  paa  Sjælen  Skade?" 
Det  Ord,  o  Danmark,  strengt  og  sandt, 
For  Dig  Du  gjælde  lade ! 


Thi  Fred  Du  fik,  mit  Fædreland. 
Ja,  Fred  for  Krigens  Svøbe, 
Men  ak,  med  Hjertefreden  sand 
Du  dyrt  den  maatte  kjøbe. 


Og  hvad  Du  vandt,  var  Galgenfrist 
For  Dig  og  for  os  Andre, 
Mens  Dine  Børn  ved  Grændsen  hist 
I  Trældom  maatte  vandre.  — 

Derfor  et  Sorgeris,  Skammens  Aar 
Blev  det,  der  nu  er  svunden, 
Og  derfor  sorgfuld,  skamfuld  staaer 
Du  nu  i  Nytaarsstunden. 

Men  bed  til  Gud  med  trøstigt  Mod7 
O  Danmark,  Aarets  Morgen: 
„Om  saa  Du  synes,  da  til  Bod 
„Og  Bedring  send  os  Sorgen;  — 

„Ja,  Herre!  send  os  Sorgen  kun, 
„Til  ret  vi  holde  sammen, 
„Men  fremfor  Alt,  i  Nødens  Stund 
„Fri  naadig  os  fra  Skammen!'' 

Til  Frankrig. 

(Juli  1870.) 

lag  i  Striden  os  med!     I  den  Hæderens  Kamp, 
Du  Til  føre  for  Folkenes  Ret, 

Tag  os  med,  tag  os  med,  vi  Dig  bede  derom, 
thi  paa  Valen  først  aande  vi  let! 

Her   er  Barmen    os   trang    —  mens   det  gj ælder 

vort  Liv, 

skal  vi  see  kun  paa  Kampen  derom!  — 
Men  man  standser  os  ei,  hver  en  stængende  Bom 

bliver  sprængt,  naar  vi  høre  Dit .,  Kom!" 


Da  sig  væbner  hver  Arm,  o  da  svulmer  hvert  Bryst 
i  Begeistring  af  Kamplyst  og  Mod: 

Nu  skal  hævnes  den  Stund,  da  vi  ene,  forladt, 
mod  den  knusende  Overmagt  stod! 

Ja,  vi  Bod  nu  vil  kræve  for  Heltenes  Blod, 
der  i  Strømme  paa  Dybbølbjerg  flød, 

Vi  vil  fravriste  Voldsmanden  Byttet,  han  tog, 
og  de  Trofaste,  Trældom  han  bød! 


Vi  med  Dig  mod  den   skamløse  Røver  vil  gaae, 
førend  bagfra   os  rammer  hans  Dolk  — 

Vi  vil  med,  vi  vil  med,  for  at  frelse  vort  Liv 
eller  falde  med  Ære  som  Folk! 


O  tag  derfor  os   med!     I   den  Hæderens  Kamp, 
Du  nu  fører  for  Folkenes  Bet, 

Tag  os  med,  tag  os  med,  vi  Dig  bede  derom, 
thi  paa  Valen  først  aande  vi  let! 

Min  Fader. 

(t  1356.) 

Lyksalig  Den,  hvis  Dagværk  er  tilende, 
Der  slumrer  ind  i  Haab,  at  Morgenrøden 
Fra  Lysets  Hjem  vil  sine  Straaler  sende 
Og  vække  ham  til  Liv  —  til  Liv  i  Døden ; 
Lyksalig  han,  han  gaaer  til  Ro  med  Glæde, 
Ham  kan  man  savne  vel,  men  ei  begræde. 

Min  Hustru. 

(f  1859.) 

Vel  er  Du  død,  jeg  selv  Dig  saae 

De  trætte  Ørne  lukke, 

Jeg  hørte  Jorden  falde  paa 

Din  gængeiøse  Vugge, 

Og  vel  jeg  veed,  Du  er  ei  her, 

Men  dybt  i  Gravens  Gjemme, 

Og  dog  Du  tykkes  mig  saa  nær, 

Som  var  Du  end  herhjemme. 

Dengang  jeg  ved  Dit  Leie  stod, 

Da  Øiet  skulde  briste, 

Du  bad  mig:  „Vær  ved  trøstigt  Mod, 

Du  skal  mig  ikke  miste!" 

Og  nu  det  er,  i  alt  mit  Savn, 

Som  end  jeg  seer  Dig  knæle 

Med  Børnene  i  trofast  Favn 

Og  kjærligt  hos  dem  dvæle. 

0  søde  Trøst  i  bittre  Nød: 

1  Døden  vandt  Du  Livet! 

Din  Aand,  der  Støvets  Lænke  brød, 

Blev  Saligheden  givet, 

Og  derfra  nu  med  himmelsk  Fred 

Du  gjæster  Dine  Kjære  — 

Velsignet  skal  i  Kjærlighed 

Dit  Navn  og  Minde  være! 

Emil  Mortensen. 

(Styrmand  paa  Dampskibet  „Thor",  forulykket 
i  Oktober  1860.) 


Hvad  stiller  sig  saa  smukt  for  Sjælen  frem? 
Jeg  seer  det  venlige,  det  glade  Hjem, 
Hvor  Kjærlighed  en  s  milde  Alfer  bygge. 
Idag  de  juble  høit  af  fulde  Bryst: 
Forældre,  Sødskende  i  Gjensyns  Lyst 
En  Søn  og  Broder  ømt  til  Hjertet  trykke. 


Det  er  en  Sømand,  munter,  kjæk  og  god, 
Fra  Skibet  kom  han  nys  paa  skyndsom  Fod, 
Og  bort  han  skal  igjen  før  Dagen  helder. 
Saa  mandig  stærk  og  dog  saa  barnlig  blød, 
Med  kjærlig  Skjemt,    mens   Kinden  blusser  rød, 
Han  som  paa  Skrømt  hvert  Kjærtegn  glad  gjen- 

gj  ælder. 

O  rige  Lykke!  —  ja,  de  Alfer  smaae 
Vistnok  mecl  Dig,  o  Moder,  juble  maa, 
Hvergang  Du  atter  faaer  Din  Søn  tilbage. 
Han  er  Din  bedste  Fryd,  Din  faste  Borg, 
Han  voldte  Dig  jo  aldrig  anden  Sorg, 
End  naar,  som  nu,  han  maatte  Afsked  tage. 


Nu  følger  Tanken  fra  det  stille  Hjem 

Den  stolte  Damper,  der  sig  strider  frem 

Med  Nød  mod  Vesterhavets  vilde  Vover. 

De  spændte  Lunger  sprude  Ild  og  Damp, 

Men  „Thor"  er  stærk,  med  Storm  og  Sø  i  Kamp 

Den  seirrig  tidt  gik  Bølgegraven  over. 


Og  derfor  trøstig  i  den  mørke  Nat, 

Mens  Bølgen   stiger  meer  og  mere  brat 

Og  graadig-glubsk  sig  over  Skibet  kaster, 

Hver  Mand  ombord  med  ham,  vi  nylig  saae 

Saa  glad  derhjemme,  Redning  stoler  paa, 

Skj  ød  dt  Stormen  vild  har  splintret  Ræer  og  Master. 


Men  snart  henveires  Haabet.     Skibet  læk 
Er  sprunget,  og  i  Rummet  sees  med  Skræk 

I  tunge  Strømme  ind  sig  vælte  Havet. 
Forsilde  da:  „I  Baaden,  Manne!"  lød  — 
Et  Bølgebjerg  sig  fraadende  fremskød, 
Og  under  det  var  Skib  og  Alt  begravet. 


Da  han  i  de  stride  Strømme 
Droges  ned  med  rædsom  Magt, 
Tusind  Suk  og  Hilsner  ømme 
Hjemmet  blev  i  Døden  bragt. 
Sjælens  allersidste  Tanke 
Klamred  sig  til  Hjemmet  fast,  - 
Da  holdt  Hjertet  op  at  banke, 
Og  de  klare  Øine  brast. 

Men  i  samme  Nu  sig  svinger 
Sjælen,  løst  fra  Støvets  Baand, 
Opad  høit  paa  Lysets  Vinger, 
En  forklaret,  frigjort  Aand. 
Og,  hvor  glade  Englerøster 
Tone  høit  til  Herrens  Friis, 
Favnes  af  en  elsket  Søster 
Salig  han  i  Paradis. 

Ved  et  Afskedsgilde  i  en  Provindsby  for 
nogle  dramatiske  Kunstnere. 

\  or  Andersen  fortæller  om  en  Nisse, 
Der  hos  en  Høker  søgte  sig  Logis, 
Og  der  han  godt  det  havde,  ja  tilvisse, 
Hver  Juul  han   fik  sin  Grød  med  Smørklump  i! 
Men  for  den  gode  Grød  sit  ganske  Hjerte 
Gav  Nissen  Høkeren  og  dennes  Viv; 
Han,  som  saamangen  Anden,  Troen  nærte, 
At  Grød  er  Lykke  nok  i  dette  Liv. 

I  hele  Huset  æudsed  han  ei  Nogen 
Foruden  dem,  og  mindst  en  ung  Student, 
Ler  boede  høit  paa  Kvisten,  og  hvem  Bogen 
Var  det,  som  Grøden  Nissen  var  omtrent. 
Men  da  en  Aften  gjennem  Nøglehullet 
Vor  Nisse  saae  til  ham  i  Kamret  ind, 
Han  skued,  hvilken  Pragt!  ja  Glands  af  Guldet 
Og  Ædelstene  fast  ham  gjorde  blind. 

3 


34 


De  fra  et  deiligt  Træ  mon  prægtig  lue, 
Der  skød  iveiret  fra  Studentens  Bog, 
Hvoraf,  med  henrykt  Sind  i  snevre  Stue, 
Han  Poesiens  rige  Skatte  drog. 
Og  Stuen  de  med  Guld  og  Solglands  fyldte, 
Slig  Herlighed  vor  Nisse  aldrig  saae  — 
Da  følte  han,  at  hvad  han  Høkren  skyldte, 
Mod  denne  Rigdom  kunde  ei  forslaae. 

Og  Høkeren  var  stillet  flux  i  Skyggen. 
..Her  bliver  jeg!"  —  i  Nissens  Indre  lød  — 
„Og  dog,  ei  ganske  kan  jeg  vende  Ryggen 
Min  gamle  Høker,  i  or  den  kjære  Grød. 
Hvad  skal  jeg  gjøre  ?     Som  med  Trolddom  trække 
Til  Kvisten  vil  mig  Straaleglandsen  op  . ,  . . 
Nu  vel,  jeg  vil  mig  dele  mellem  Begge, 
Saa  Ingen  af  dem  heelt  jeg  giver  op!"  — 

—  Saaledes,  Venner,  ogsaa  vi  jo  bindes 
Til  Høkren  fast,  blot  for  den  kjære  GrødJ 
Men  det  jeg  veed,  ei  Nogen  blandt  os  findes, 
Som  jo  ei  gjerne  Pagten  med  ham  brød, 
Og  som  ei  Træet  med  de  rige  Skatte 
Har  kjendt,  om  ei  det  spired  i  hans  Bryst  — 
Ja  Held  os,  Held  os,  at  vi  kunne  fatte, 
At  Grød  er  langtfra  Verdens  bedste  Lyst! 

Men  udenfor  ....  Siig,  saae  Du  mange  Steder 

Den  Høker  elsket,  som  i  Byen  her? 

Siig,  saae  Du  Grøden  over  alle  Bredder 

Sig  hæve,  som  den  vælder  over  her? 

Bør  da  ei  æres  Hver,  som  ufortrøden 

Vil  virke  her  for  Kunst  og  Poesi, 

Og  derved  frelse  mangen  En,  hvem  Grøden 

Er  Et  og  Alt,  fra  den  at  kvæles  i? 

Og  mon  blandt  Alle  ei  Thalias  Præster 
Fra  Grøden  drage  mægtigst  mangen  Sjæl? 
See,  derfor  bringe  vi  nu  vore  Gjæster 
Vort  Hjertes  varme  Tak  med  vort  Farvel! 
Og  derfor  dem  det  første  Glas  til  Ære 
Af  os  skal  nu  iaften  være  tømt, 
Op,  Venner,  op  !  lad  Glasset  omvendt  være 
Et  Tegn,  vor  Tak  var  ærlig,  uden  Skrømt! 


8* 

I  Griiners  Formularbog. 

(Yert    en    Vens    Afreise    til  England.) 

\  ed  Formularer,  bedste  Yen, 

Du  sjeldent  fast  Dig  hængte, 

Skjøndt  tidt  til  ba.ade  den  og  den, 

For  Ordens  Skyld  Du  trængte. 

Jeg  selv,  desværre,  ofte  gaaer 

Udover  det,  som  Norm  er, 

Men  veed  dog,  kun  en  Kierkegaard 

Kan  lee  ad  ,,  Verdens  Former," 

Mens  jeg  og  Du,  og  Du  og  jeg 

Bør  os'  dem  underordne, 

Hvis  ikke,  snart  vi  paa  vor  Vei 

Vil  høre  Skjæbnen  tordne.  — 

Saa  meget  Smukt  og  Idealt 

I  Livets  Bog  Du  læste 

Og  Dig  tilegnéd,  mens  ad  alt 

Materielt  Du  blæste. 

Men  mærked  ei  Du  tidt,  naar  bedst 

Du  troede  det  blæst  fra  Dig, 

Da  laae  den  uvelkomne  Gjæst 

Ret  tungt  paa  Nakken  a'  Dig? 

Tro  ei,  rnin  Mening  er,  Du  Dig 

I  Alting  skal  forandre, 

At  Du  herefter  skal  Din  Vei 

I  Kvæk'res  Fodspor  vandre; 

Nei,  naar  Du  snart  Dit  Fædreland, 

Det  kjære,  skal  forlade, 

For  i  et  fjernt,  forrøget  Land 

At  søge  Dig  et  Stade, 

Bevar  da  kun  Din  Barnetro, 

Din  Tro  paa  Verdens  Retsind, 

Lad  Poesi  i  Hjertet  bo, 

Ja,  selv  en  Smule  Letsind; 

Bevar  Dit  aabne,  muntre  Sind, 

Og  fremfor  Alt  et  Hjerte, 

Der  ei  la'er  Sjælen  være  blind 

For  Næstens  Nød  og  Smerte; 

Glem  aldrig,  at  i  Danmarks  Land 

Du  fødtes  —  det  var  bengelsk!  — 

Men,  Kjære,  som  Forretningsmand 

Bliv  kun  aldeles  engelsk! 

Hr.  Peters  Vise. 


Jin  Helt  besynger  jeg  saa  glad, 

Med  skjønne  Kvaliteter, 

Som  nok  fortjene  kan  et  Kvad, 

Det  er  den  Herre  Peter. 

Skjøndt  han  i  Grønland  fostret  blev, 

Er  han  dog  rank  og  smekker, 

Og  høit  den  Eskimo  det  drev, 

Der  ham  til  Brystet  rækker. 

Forresten  er  han  da  Student, 

I  hvad  det  nu  kan  være, 

Men  han  er  fra  det  Hele  rendt 

At  slaae  for  Danmarks  Ære. 

Vel  var  han  kun  Reservekarl, 

Men  altid  disponibel  — 

Og  han  var  grum  og  tydskergal  — 

Nu  gaaer  han  klædt  i  Snibel. 

Ja,  nn  han  gaaer  som  Diplomat 

Med  hvide  Bind  om  Halsen, 

Og  kalder  sig  Aristokrat, 

Men  slingrer  lidt  i  Valsen! 

Thi,  skjøndt  udaf  saa  reent  et  Vand, 

Filistre  ei  han  hader, 

Nei,  tvertimod,  han  er  istand 

Til  selv  at  slaae  dem  Plader. 

Til  jævne,  smaae  Filister  sold 

Indfinder  han  sig  trøstig, 

Og  jager  bort  hver  Mismods  Trold 

Og  er  fidel  og  lystig. 

Thi  han  med  Glasvogn  kjøre  kan, 

Og  Abekatten  kvæle, 

Og  omgaaes  varsomt  med  en  Brand, 

Ja,  selv  nedramme  Pæle. 

Og  Diplomat  er  han  ei  meer, 
Naar  først  han  er  i  Farten, 
Han  drikker,  synger,  ja,  da  leer 
Ham  Alt,  selv  Knebelsbarten. 
Da  synger  han  til  lysen  Dag 
Om  Bachus  og  om  Freia, 
Og  ta'er  dertil  saa  stærke  Drag, 
At  man  maa  sige:  „Eia!" 

Men  allerhelst  dog  sidder  han 

Blandt  Piger  og  blandt  Koner, 

Der  Hjertet  sært  bevæger  han 

Med  sine  kjælne  Toner. 

Thi,  skjøndt  han  sang  mig  Viser  nok, 

Saa  kaacle  —  ja,  den  Bengel!  — 

Saa  kan  han  i  en  Damenok 

Dog  synge  som  en  Engel. 

Splinterny  Vise 

om  Attentatet  paa  det  franske  Keiserpar. 

(Oprindelig  trykt  i  dette  Aar  og  med  Illustrationer). 

Hvad  jeg  bringer  her  til  Kundskab, 
Vil  bekræfte  hvad  saa  tidt 
Er  fortalt  om  Verdens  Ondskab, 
Tænk,  man  har  Granater  smidt 
Paa  den  franske  Keisers  Vogn, 
Saa  den  blev  en  gloende  Ovn. 

Levend  e  dog  ud     af  Ovnen 

Han  og   Keiserinden  gik, 

Det  vil  sige:  ud  af  Vognen, 

Ja,   man  siger,  at  den  Strik 

Sa'e :  „Sla'e  ned  mig  først  det  Trin!" 

Bare  for  at  gjøre  Griin. 

Mange  maatte  grine  ilde 
Bog  ved  denne  Leilighed, 
Ak,  de  i  Theatret  vilde, 
Men  gik  ind  i  Evighed. 
Lige  ved  Theatrets  Dør 
Grebes  de  af  Dødens  Kløer. 

Der  en  Fyr  i  Handsker  gule 
Stod  og  gav  et  hæsligt  Tegn, 
Og  da  styrted  ned  den  fule 
Bombe-  og  Granateregn. 
Ak,  de  Handsker  passed  vel, 
Brandgul  var  hans  sorte  Sjæl! 

Keiseren  og  Keiserinden 
Inte  synderlig  blev  skadt, 
Og  de  var  dog  fælt  i  Yinden, 
Herreje!  ja  en  Granat 
Eugenie  i  Øiet  gik, 
Louis  en  paa  Næsen  fik. 

Og  saa  gik  de  efter  Faren 

I  Theatret  ugenert, 

Kjørte  saa  langs  Boulevarden, 

Som  var  deilig  iimenért. 

„Vive,  —  skreg  man  —  FEmpereur! 

„Og  de  Mordre  rædsom  Smør!" 

Fra  den  slemme  Død  og  Pine 

Vunderbar  en  Dame  slap, 

Thi  mod  hendes  Krinoline 

—  Ja,  man  skulde  troe  det  knap! 

Slog  en  Bombe  an  og  brast : 

Himmel,  den  var  bombefast! 

Hundrede  og  to  af  Kugle- 
Stumper  bleve  saarede, 
Morderne  var  lutter  gule , 
Sortebruue  Røvere 
Lige  fra  Italien, 
Men  forresten  pæne  Mænd. 

Trende  af  de  allerslem'ste 
Her  afmalet  for  Jer  staaer: 
Grev  Orsini,  den  fornemste, 
Mat  og  bleg  af  sine  Saar, 
Dernæst  Pierri,  som  blev  ta'et, 
Før  med  Bomben  han  fik  sla'et. 

Skurken  med  de  gule  Handsker 
Seer  I  her,  i  Hu  saa  gram, 
Og  til  Slut  en  stakkels  Dansker  — 
Ak,  man  havde  mistænkt  ham  ! 
Dog,  hans  Uskyld  traadte  frem, 
Og  man  lod  ham  reise  hjem. 

Men  de  tre  blev  guillotinet ; 
Trøst  Jer  dog,  det  er  ei  slemt, 
Man  sletinte  blier  pinet. 
Nei,  det  gaaer  saa  grnmnie  nemt: 
Inden  Kroppen  veed  dera', 
Saa  er  Ho'det  faldet  fra! 

Menneske,  alligeveller 

Hold  Dig  dog  fra  den  Galei! 

Kast  ei  Bomber !  Rædsomt  hælder 

Her  i  Livet  Syndens  Yei! 

Og  Din  Ende  bliver  svar, 

Naar  man  Ho'det  Ira  Dig  ta'er! 


Med  et  Photografi  af  — -gaard. 

Hvor  bygger  vel  den.  lille  Fugl,  Erindring,  helst 

sin  Rede? 
Hvor  jubler,  sjælfuld,  helst  den  sine  Sange  frem? 
Mon  ikke  der,  hvor  blide  hen   de  Uskylds  Dage 

giede, 
Der  i  vor  Barndoms  altid  dyrebare  Hjem? 

—  Her    seer  Du  Dit,  Marie!    Ja,    jeg    veed,  Du 

altid  gjemte 
Det  trofast  i  Din  Barm,  men,  naar  for  Øiet  frem 
Det  atter  stilles  Dig,  maaskee  dog  Sange,  halv- 
forglemte, 
Erindring  synge  vil  Dig  om  Dit  Barndomshjem! 

Paa  Konfirmations  Søndagen. 

Cathrine,  naar  idag  som  Barn  Du  træder 
For  sidste  Gang  ind  under  Templets  Buer, 
For  første  Gang  maaskee  med  Sorg  Du  skuer 
Tilbage  paa  Din  Barndoms  mange  Glæder. 


Og  da  en  Taare  vist  Dit  Øie  væder, 
Mens  Veemod  fast  Dit  unge  Hjerte  kuer, 
Ak,  Barndomsglæden  jo  med  Afsked  truer, 
Og  Livets  Alvor  Dig  imøde  træder! 


Men  frygt  dog  ikke!  Herren  har  os  gh 
At  kunne  nyde  altid  Barneglæden, 
Saalænge  Barnets  Fromhed  vi  beholde 


Og  Sorgen  tjener  kun  til  at  udfolde 

De  Frommes  Længsel  efter  Evigheden,  — 

Thi  gaae  da  barnlig-from  kun  ud  i  Livet! 

Stambogsblade. 
i. 

Hvergang  jeg  skuer  noget  Skjønt: 
Et  Mailøv,  friskt  og  lysegrønt, 
En  Stjerne  klar  ved  Midnatstid, 
En  Lilie,  rank  og  glimmerhvid, 
En  Rose,  fager,  rød  og  blød, 
Naar  svulmende  den  Knoppen  brød, 
Da,  iklædt  Vaarens  friske  Pragt, 
Med  Stjerneglands  i  Øiet  lagt, 
Et  Billed  mig  for  Sjælen  bæres, 
Og  dette  Billed  —  det  er  Deres! 

IL 

„Ei  Skjønhed,  Uskyld  og  Forstand 
„Saa  let  sig  lade  samle, 
„Een  Kvinde  ei  dem  eie  kan!" 
Tidt  meente  Unge,  Gamle. 
Dog  slige  Tanker  samme  Stund 
Var  fra  Enhver  bortfløine, 
Der  eengang  havde  skuet  kun 
I  Deres  skjønne  Øine! 


48 


Falskmøntneren 

(Mit  første  Digt,  skrevet  1341  i  Nes  tved. 


11  vi  lycler  rundtom,  fjernt  og  nær, 
Nu  Glædesraab  og  Sange? 
Hvad  for  en  Fest  mon  dog  det  er, 
Der  feires  af  Saamange? 

„Ei  nogen  Sjæl,  man  skulde  troe, 
,.  laf  ten  kj  ender  Sorgen, 
„Sylvesteraften  er  det  jo, 
..Og  Nytaarsdag  imorgen!" 
Saaledes  Alle  svare  mig. 
Hvis  glade  Haab  det  bliver, 
At  med  det  gamle  Aar  nu  sig 
Hver  Sorg  paa  Reisen  giver. 
Men  havde  her,  I  Glade,  kun 
Jeg  Een  af  Eder  Alle. 
Jeg  skulde  vise,  ingen   Stund 
Man  fri  for  Sorg  kan  kalde, 

Thi  Sorg  med  Synd  i  Verden  kom, 
For  evigt  der  at  blive: 
Saalænge  Synden  vandrer  om, 
Er  Sorgen  og  ilive.  — 


Snart  er  det  Midnat.     Unge  Ven' 

Du  kommer  ret  som  kaldet, 

Og  skjøndt  Du,  omklædt,  iler  hen 

Til  Maskeradeballet, 

For  heelt  det  skjønne  Smiii  at  see, 

Du  før  kun  saae  i  Blikke  — 

Stands  lidet,  mod  Din  Længsels  Vee 

At  kæmpe,  skader  ikke! 

Stands  lidet  i  Din  lette  Flugt, 

Jeg  viser  Dig  et  Billed, 

Som,  faaer  det  ei  med  Længslen  Bugt, 

Dog  faaer  Din  Vee  formildet. 

Det  Billed  vist  bevæget  Du 

Vil  see  og  mindes  længe, 

Dit  lette  Sind,  Din  viltre  Hu 

Tidt  Mindet  vil  fortrænge, 

Og  da  det  vil  Din  ganske  Sjæl 

Med  stille  Veemod  fylde, 

Det  vil  fra  Jordens  Vee  og  Vel 

Til  Himlen  Tanken  trylle. 

Kom  derfor,  følg  mig!     Hist  en  Gaard 

Paa  Torvet,  mørk  alene, 

—  Som  den  „Igjennemfaldne"  staaer 

Paa  Verdens  store  Scene  — 

Ja  netop  saadan,   skummel  den, 

I  Ydre  som  i  Indre, 

Staaer  blandt  de  Andre  stillet  hen, 

Der,  lysopfyldte,  tindre. 

Engang  var  den  dog  Hjemmet  for 

Lys,  Herlighed  og  Glæde, 

Nu  er  den  Byens  Fængsel,  hvor 

Kun  Nat  og  Sorg  har  Sæde. 


Her  Stedet  er.     Følg  dristig  med! 

Vi  naae,  trods  Slaa  og  Gitter, 

Et  Gaardsrum,  hvori  Maanen  ned, 

Som  i  et  Brønddyb,  titter. 

See  der,  naar  op  ad  skumle  Muur 

Dit  Blik  Du  lader  glide, 

Et  Vindve,  fra  hvis  Gitterbuur 

To  Øine,  store,  blide, 

Saa  veemodsfulde  fæste  sig 

Paa  Maanens  blanke  Skive, 

Som  om  de  trygled:  „O,  Du  Dig 

Ei  fjerne,  her  Du  blive!" 

Det  er  en  Ynglings.     Han,  som  Du, 

Berust  af  Elskovs  Glæde 

Engang  har  jublet,  ak,  for  nu 

Sin  Lettro  at  begræde ! 

Det  sjeldne  Syn  i  Fængslets  Nat 

Til  Vindvet  har  ham  lokket, 

Og  Mindets  Fugle  har  sig  brat 

I  Maanelyset  flokket. 

Hør  nu,  hvor  over  Læbens  Rand 

Sig  Sangen  fra  dem  trænger, 

Imens  det  blege  Aasyn  han 

Har  trykt  mod  Gittrets  Stænger. 


„Nu  Aarets  Strøm  sit  Løb  har  endt; 
„Opslugt  af  Tidens  Bølger, 
„Saamangen  Sorg,  af  mig  kun  kjendt, 
„De  mørke  Vande  dølger. 
„Min  glade  Drøm  om  Elskovs  Tro, 
„Jeg  ikke  mere  drømmer, 
„Jeg  vaagned  —  nu  i  Hjertets  Bo 
„Et  skuffet  Haab  sig  ømmer. 
„Men  var  end  Elskov  kun  et  Navn. 
„En  Drøm,  med  Søvnen  svunden, 
„Jeg  dog  ved  den  har  Visheds  Havn 
„Fra  Tvivlens  Hvirvel  funden. 

„Nu  ve  ed  jeg  jo,  at  Kvindegraad 
„Et  troløst  Hav  kan  blive, 
,,Hvorpaa  Troskyldighedens  Baad 
„Tidt,  kantret,  om  maa  drive  ; 
,,Nu  veed  jeg  jo,  at  Maanens  Glands 
„Og  Kvindens  Smiil  er'  laante, 
„En  yndig  Sol  af  Guldets  Krands 
„En  Kvinde  aldrig  haante, 
„Den  altid  fulde  Blikke  vandt, 
„Hvor  den  sin  Straale  sendte  — 
„Men  nu  jeg  veed,  at  tidt  de  svandt, 
„Naar  den  sin  Bane  endte !  — 


„Heelt  sælsomt  Maanen,  siger  man, 
„Kan  hæve  Havets  Strømme  .... 
,.Min  Maane  —  jeg  det  mindes  kan, 
„Ret  som  man  mindes  Drømme  — 
„Min  Maane  hæved  Blodets  Strøm 
„Saa  vild,  Jen  før  saa  milde, 
„Og  Glæden  raabte :  Haab,  nu  svøm 
„Kjæk  i  de  Vover  vilde!  — 
„Da  Haab  og  Lyst  og  Kraft  og  Mod 
„Sig  boltrede  i  Voven, 
„Mens  herlig  sig  tilsyne  lod 
„Den  skjønne  Glands  foroven. 


53 


„Men  ak,  hvorlænge?     Kun  en  kort. 

„En  flygtig  Stund  det  vared, 

„Da  for  mit  matte  Blik  svandt  bort 

„Hvad  forhen  Alt  opklared. 

„Min  Sol  kom  fra  en  jordisk  Gud, 

„Min  Maane  Glandsen  tabte, 

„Jeg  saae,  at  Solen  var  gaaet  ud  — 

„Da  selv  en  Sol  jeg  skabte. 

„Falskmøntner  blev  jeg  ...  Lovens  Arm 

„Mig  greb  og  her  mig  satte 

„I  Mørket,  ene  med  min  Harm .... 

„Dog  Herre!  hvo  kan  fatte 

„Din  Viisdom?     Her  i  Mulmet  fik 

„Just  Klarsyn  Sjælens  Øie, 

„I  Mørket  aabned  sig  mit  Blik 

„For  Frelsen  fra  det  Høie. 

„Ja,  Dig  skee  Tak!     Du  Lyset  Vei 

„Brød  til  mig  gjennem  Mulmet, 

„Du  Troens  Trøst  har  skjænket  mig 

„Og  mildt  min  Smerte  dulmet!''  — 


Han  tier.  —  Læs  dog  i  det  Blik, 
Han  takfuld  opad  hæver, 
Trods  al  den  Kval,  ham  overgik, 
Ei  Hjertut  haabløst  bæver. 

Men  tys!     Musikens  muntre  Lyd 
Sig  til  vort  Øre  trænger  .... 
El,  unge  Ven,  til  Dandsens  Fryd, 
Jeg  standser  Dig  ei  længer! 
Bad  Dig  i  Maaneglandsen  kun, 
Maaskee  er  reen  dens  Kilde  — 
Gid  dog  hans  Billed  mangen  Stund 
Sig  frem  for  Dig  maa  stille!  — 

Guldgraverens  Hjemkomst. 

Atter  staaer  jeg  i  mit  Hjemland,  i  det  kjære,  jeg 

forlod 
Brat  for  fire  Somre  siden,   for  med  kjækt,  med 

haab fuldt  Mod 
Hisset  i  den  nye  Verden,  der,  hvorFareoghvorDød 
Trindtom    true,     men  hvor  Guldet  straaler  rigt 

fra  Jordens  Skjød, 
At  tilkæmpe  mig  den  Lykke  —   Guld  og  Lykke 

er  jo  eet!  — 
Som    jeg    her    ikkun    i  Afstand    og    hos    Andre 

havde  seet. 
Hemmeligt    forlod  jeg  Hjemmet,    Moder  og  min 

unge  Brud, 
Lykken  troede    de    at  eie,     mig    den    saae    kun 

fattig  ud: 
Vel  var  Hjemmet  fuldt  af  Hygge,  venlig  Fred  og 

Kjærlighed, 

Men,  hvad  er  det  Alt,  naar  Lykken  ei  sin  Guld- 
regn sender  ned? 
Intet  jeg    de  Kjære    sagde,    sneg   mig  bort  om 

Natten  tyst  — 
Og    ei    lang  Tid  efter  grov  jeg  Guldet  paa  den 

fjerne  Kyst. 

Fire  Aar  med  Længslen  stred  jeg  —  o,  thi  Dan- 
mark og  mit  Hjem, 
Med  min  Moder,  med  min  Laura,  altid  steg  for 

Tanken  frem. 
Barmen    færdig    var    at    sprænges    af  den    sære 

Længsels  Magt: 
„Bort  herfra,  til  Hjemmet \u  —  lød  det  —  „hvad 

er  Dig  iveien  lagt? 
„Nu  er  Du  jo  rig  nok  bleven!"  —  men  da  viste 

for  min  Sands 
Guldet  fristende    sig  atter   i    en   fast  dæmonisk 

Glands, 
Og  jeg  blev    —    trods  al  min  Længsel,    trods 

min  hjemveeslagne  Hu  — 
Guld  jeg  havde,  men  jeg  maatte  samle  dog  lidt 

meer  endnu! 

Endelig  jeg    dog  løsrev   mig,    og  nu  staaer  jeg 

atter  her. 
Gode  Gud  I   nu  i  min  Lykke  fattes  Intet,    Intet 

meer! 


J7_ 

Jeg   er  Rigmand  —  o,    hvor  herligt  kan  jeg  nu 

belønne  dem, 
Der   i  Uvished    og  Kummer    blev    tilbage    i  mit 

Hjem! 
Éi  Minut,  og  jeg  skal  see  dem  —  nu  farvel,  hver 

Sorg,  hvert  Savn! 
Snart  min  Moder  og  min  Laura  kryster  henrykt 

jeg  i  Favn. 


Her    er  Huset.      Jeg    rnaa    standse.       Naaet   er 

mine  Længslers  Maal. 
Hvad,    Du   skjælver?  Stille,  Hjerte!    Lønnen  nu 

for  al  Din  Taal 
I  de   lange  Aar  Du    finde   skal   bag   denne  lave 

Dør,  — 
Stille    dog,    med    saadan    Uro    ingensinde    slog 

Du  før. 
Saa,  nu  er  det  gjort!    —   jeg  banked  .  .  .  Lyd 

af   Trin  mit  Øre  naaer  .... 
O,  hvem  af  dem  kan  det  være  ?  .  .  .  .  Hvad,  en 
Fremmed  for  mig  staaer! 

Ha,  hvad  hører  jeg?  Hun  boer  her  ikke  længer  — 

hun  er  død! 
0,    min   Moder!    ....  Og   Du   siger,    Kummer 

hendes  Hjerte  brød? 

„Kummer  yar  det  over  Sønnen  —  slet  han  agted 

Herrens  Bud!  — 
„For  et  Kvindfolk  han  fra  hende  løb  og  fra  sin 

smukke  Brud. 
„Uraad  Ingen  af  dem  aned,  da  paa  engang  han 

forsvandt, 
„Forulykket  man  ham  troede,  intet  Spor  man  af 

hrm  fandt. 
„Bittert  de  begræd  den  Døde,  men,   for  to  Aar 

siden  vel, 
„Faldt,   til  endnu  større  Kummer,    det  fra  Øiet 

dem  som  Skjæl. 
„Da  Kaptainen,  Nabosønnen,  kom  fra  St.  Fran- 

cisko  hjem: 
„Eders  Søn  og  Brudgom  lever,"  —  var  det  Bud 

han  bragte  dem  — 
„Rig  og  sorgløs  han  derovre  lever  nu  med  Barn 

og  Viv, 
„Hende,    som    herfra    ham  lokked  og  forbittred 

Eders  Liv. 
„Som  sit  Hjem,    som  Alt  han  glemte,    glem  nu 

ogsaa  Eders  Søn, 
„Og  forglem  den  utro  Beiler,  ham,  der  sveg  en 

Brud  saa  skjøn!" 

Hvad,  det  sagde   han?    Bedraget  af  en  Ven  jeg 

grusomt  blev ! 

Altsaa   gav    han   dem  ei  Brevet  ....   ak,    det 

eneste,  jeg  skrev! 
Men  den  stakkels   unge  Pige,   hvor  er  hun?    O, 

hurtig,  siig  .  .  . 

„Ak,  det  vared  ikke  længe,  inden  ved  den  Gam- 
les Liig 
„Trøstløs  hun,  i  bitter  Kummer,  ene,  fattig  stod 

igjen. 
„Nu  var  hende  Alt  berøvet,  —  men  da  kom  en 

trofast  Ven. 
„Ja,    Kaptainen,  han,    den   Rige,    tilbød    hende 

smukt  sin  Haand, 
„Men,   betænk,  i  Smerte   hildet   saadan  var  den 

Armes  Aand, 
„At  bestandig  Nei  hun  gav  ham ,  —  ja ,   den  bittre 

Nød  og  Trang 
„Var  det  kun,  der  nys  til  Lykken,  ham  at  ægte, 

hende  tvang! 
„Men  De   svimler  .  .  .  Herre,    fat  Dem!    De   er 

syg  —  Du  milde  Gud! 
„Kom  og  sæt  Dem!  ..." 

O  nei,    slip  mig!    — 

jeg  maa  blot  i  Luften  ud.  — 

O,  hvi  blev  jeg  ei  herhjemme!  —  For  det  kolde, 

døde  Guld 

Jeg  det   varme  Moderhjerte    attergav    det  sorte 

Muld. 
Ha,  det  var  en  prægtig  Handel,  men  det  var  ei 

nok  med  den, 
Nei,  et  trofast  Pigehjerte  gav  jeg  og  for  Guldet- 
hen! 
Nu  er  hun  en  Andens  Hustru    —    troløs  var  jo 

hendes  Ven  — 
Ei    den    Trøst   skal    hende  røves  .  .  .  mon  hun 

vel  har  meer  end.  den? 
Ukjendt,    som  jeg  kom,    forlader   atter  jeg  mit 

Fædreland, 
Glemsel,  o  ja,  Glemsel  ene,  søger  jeg  paa  frem- 
med Strand. 
Hvad  min  Daarskab  har  forskjærtset,  Mindet  nu 

med  grusom  Spot 
Maner  frem:  min  Moder.  Laura,  Hjemmet  hygge- 
ligt og  godt! 
O  ja,    piin  mig  kun,    Erindring!     dermed  skeer 

mig  kun  min  Ret, 
Lykken  fordum  var  saa  fattig  —  derfor  vil  den 

glemmes  let! 
Og  nu  har  jeg  Guld  i  Mængde  —  Guld  og  Lykke 

er  jo  eet!  — 
O  jeg  Daare!    gid  jeg  aldrig  efter  Guldet  havde 

ledt!  - 

Hvad  skal  jeg  troe? 


Hvad  skal  jeg  troe?     Forleden  Dag 

1  Lænestolen,  trillet 

Til  Ovnen  hen,  jeg  mat  og  svag, 

Men  glad  dog,  sad  opstillet. 

I  otte  Dage  salig  Lyst 

Jeg  havde  følt,  thi  ved  mit  Bryst 

Der  laae  min  første  Spæde. 


Op  til  mit  Bryst  den  Lille  laae 

I  Søvnens  trygge  Hvile; 

Da,  overrasket,  glad  jeg  saae, 

Ham  første  Gang  at  smile. 

„Du  milde  Gud!  min  Dreng  kan  lee  — 

,.Kom,  skynd  Dig,  Tante!   kom  og  see!" 

Jeg  raabte  i  min  Glæde. 

Den  kjære  Tante  kom  i  Hast 

Ind  fra  den  anden  Stue; 

Det  søde  Smiil  os  begge  fast 

En  Himmel  var  at  skue. 

„Viid",  —  udbrød  Tante,  from  og  viis 

„En  Engel  nu  fra  Paradis 

„  I  Drømme  med  ham  leger."   — 

O  Gud.  hvor  var  den  Tanke  skjøn, 

Livsalig  fer  mit  Hjerte: 

„Guds  Engel  leger  med  Din  Søn!" 

Men  ak,  jeg  Andet  lærte!  — 

Vor  Læge,  som  just  nu  kom  ind, 

Jeg  med  et  glad,  meddeelsomt  Sind 

Fortalte  al  min  Lykke. 

Men  over  Englen,  reen  og  skær, 
Med  Kulde  brød  han  Staven: 
„Aa,  Engel  her  og  Engel  der!" 
—  Udbrød  han  næsten  gnaven  — 
,,Ja,  saadan  Noget  man  gled  kun! 
,,Nei,  jeg  nok  veed  en  bedre  Grund  : 
„Den  Smaa  har  Kneb  i  Maven." 

„Og  derfor  giver  vi  ham  blot 

„Lidt  Pulver,  bedste  Frue, 

,Saa  skal  De  see,  bli'er  Alting  godt!* 


63 


Hvor  maatte  jeg  dog  grue! 
Vor  gode,  gamle  Læges  Ord 
Jeg  ellers  ubetinget  troer, 
Men  her  blev  Tvivlen  Mester. 


Og  da  min  Dreng  han  Pulver  ga  v, 

Da  maatte  fast  jeg  græde, 

Jeg  Englen  saae  med  Vandrestav : 

Farvel,  Du  Barnets  Glæde!  — 

„Vær  De  nu  glad,"  — lød  Lægens  Ord - 

„Vær  De  nu  glad,  min  lille  Mo'er, 

„Vi  tog  den  Ting  itide!" 

—  Men,  siig  mig  nu,  hvad  skal  jeg  troe 

O,  hvorfor  ei  det  Bedste! 

Bør  til  min  Tantes  fromme  Tro 

Jeg  ikke  Tillid  læste? 

Seer  jeg  igjen  Dit  Drømme smiil, 

Min  søde  Dreng,  ei  meer  med  Iil 

Din  Engel  skal  forjages !    — 

Moderens  Bøn. 


Min  Søn  er  borte  —  han  var  her  nys, 
Paa  Læben  brænder  endnu  hans  Kys. 

O,  navnløs  Jammer,  ved  al  hans  Nød, 
Maa  Moderhjertet  ham  ønske  død! 


Ja,  gid  med  Ære  i  Dødens  Seng, 
Jeg  kunde  lægge  min  arme  Dreng ! 


Da  blev  ei  Døden  slig  rædsom  Gru, 
Som  naar  paa  Flugten  han  gribes  nu 


Thi  da  vil  Bødlen  . . .  Algode  Gud, 
Den  Kalk  lad  aldrig  mig  tømme  ud! 

Nei,  Alforbarmer,  bønhør  min  Bøn: 
Beskjærm  i  Faren,  o  frels  min  Søn! 

Led  til  et  Fristed  paa  fjerne  Kyst 

Det  Barn,  der  var  mig  min  Ungdoms  Lyst  I 

Da  vil  forlade  jeg  Huus  og  Hjem 

Og  hige  rastløs  med  Længsel  frem  — 

Frem  over  Havet  den  lange  Vei, 
Til  jeg  ham  finder,  og  hvile  ei! 

Men,  naar  han  da  ved  mit  Moderbryst 
Kan  fange  Lise  og  Mod  og  Trøst, 

Da  min  fortabte,  vildfarne  Søn 
Til  Dig  vil  søge  med  ydmyg  Bøn, 


Og  Du  vil  fri  ham  fra  Syndens  Garn  ■ 
Da  bli'er  han  atter  mit  fromme  Barn! 


Thi  om  end  Verden  med  Had  og  Gru 

Som  vildest  Rovdyr  ham  jager  nu, 

5 

Saa  dog,  Gud  Fader,  jeg  veed  det  vist, 
End  lever  i  ham  Din  Guddomsgnist  i 

Hør  derfor  naadig  min  bange  Bøn: 
Beskjærm  i  Faren,  o  frels  min  Søn! 

Led  til  et  Fristed  paa  fjerne  Kyst 

Mit  Barn  —  min  Verden  —  min  Kval  —  min  Lyst ! 

Invaliden 


Ver  var  en  Dag  —  med  salig  Lyst 
Jeg  ADna  trykked  til  mit  Bryst, 
Sit  Ja  hun  gav  mig,  øm  og  kjælen, 
Da  kj endte  kun  til  Glæde  Sjælen. 


Der  var  en  Dag  —  „Afsted!"  —  det  lød 
„For  Danmark  ud  paa  Liv  og  Død!"  — 
Da  tog  jeg  Afsked  med  min  Pige, 
Tung  var  den  vel,  men  skjøn  tillige. 


Der  var  en  Dag  —  en  blodig  varm, 
Jeg  dødsmat  laae  med  kvæstet  Arm 
Paa  Isted  Blodmark.     0,  da  græde 
Jeg  maatte,  men  af  Seirsglæde! 

Der  var  en  Dag  —  Algode  Gud, 
Jeg  Anna  saae,  en  Andens  Brud! 
Hvad  var  mig  Smerten  da  i  Armen  V 
Da  foer  mig  Dødens  Braad  i  Barmen 

Den  Glade. 

Med  Sjælen  bedrøvet, 
Af  Længsel  saa  fuld, 
Der  først  bliver  stillet 
Bag  Gravhøiens  Muld,  - 
Men  lystig  at  see  til 
Som  Fuglen  paa  Green, 
Han  vandrer  i  Livet, 
En  underlig  En. 

Engang  var  ham  Verden 
Saa  lys  og  saa  klar, 
En  Himmel  i  Hjertet 
Med  Solskin  han  bar: 
En  Rose  saa  fager, 
Den  væneste  Mø, 
Han  havde  i  Eie  — 
Da  maatte  hun  dø. 

Hvad  blev  ham  da  Livet? 
En  stjernetom  Nat! 
Hvert  Blomsier  i  Hjertet 
Henvisnede  brat. 
I  Sjælen  boer  Tungsind 
Og  Længsel  og  Kval,  — 
Det  Ydre  dog  Letsind 
Fremviser  med  Pral. 


Og  Verden  beundrer 
Det  livsglade  Sind  — 
Hvor  tidt  er  dog  Verden 
Forbausende  blind! 
Men  lystig  at  see  til 
Som  Fuglen  paa  Green, 
Han  vandrer  i  Livet, 
En  underlig  En! 

En  Pause. 

V  ed  Vinduet  sad  de,  vor  Moer  og  vor  Faer, 
Med  Skovfogdens  Ole  i  luun  Passiar, 
Men  længer  tilbage  i  Stuen  jeg  sad 
Med  Møllerens  Jørgen  og  hviskede  glad. 

Hau  havde  mig  aabnet  sit  elskende  Bryst: 
Jeg  boede  derinde  i  Sorg  og  i  Lyst! 
Hans  Arm  mig  omslynged,  mens  kjærligt  og  mildt 
Han  hvisked:  „Du  Søde !"  —  og  kyssed  mig  snildt. 

Men  just  som  min  Ven  mig  bedaarede  saa, 
Paa  engang  ved  Vindvet  gik  Talen  istaae, 
Og  Alt  blev  i  Stuen  saa  stille  og  tyst  — 
Jeg  fast  kunde  høre  mit  bankende  Bryst. 

Da  udraabte  Ole,  det  lystige  Skind: 
„Nu  foer  da  en  Skrædder  i  Helvede  ind! 
„Naar  blot  det  nu  ikke  er  halte  Jens  Hjort, 
„Saa  kommer  han  vist  med  min  Frakke  tilkort!" 


Men  Moer  vidste  bedre  om  den  Ting  Besked: 
„Aa  Snak,  lille  Ole!  nei,  troe  mig,  jeg  veed, 
„Hvor  Folk  sidde  tause  med  tankefuldt  Sind, 
„Der  svæver  en  Engel  i  Værelset  ind." 

Og  hendes  Forklaring,  den  huer  mig  bedst: 
En  Engel  forleden  jeg  saae  hos  vor  Præst, 
Han  stod  paa  Chatollet,  og  Amor  han  hed  — 
Han  vistnok  iaftes  er  flagret  herned! 


1% 


Paa  Kontoiret 

Himlen  er  blaa,og  Solskinnet  klart 

Straaler  paa  Gjenboens  Rude; 

Mit  Hjerte  næves:  „Hvor  var  det  rart 

At  kunne  være  derude, 

Hvor  Kilden  risler  og  Lærken  slaaer 

Og  Blomster  mylre  i  Enge!"   — 

O,  Tanken  hurtig  til  Maalet  naaer, 

Den  mægter  hvert  Baand  at  sprænge ! 

Den  drager  mig  ud  i  den  fri  Natur 

Til  alle  jublende  Fugle, 

Af  hele  min  Sjæl  i  det  skumle  Buur 

Der  findes  ikke  en  Smule. 

Men  ak,  som  bedst  over  Høi  og  Dal 

Jeg  drages  saa  heelt  mærkværdigt, 

Hjem  mig  jager  min  Principal: 

„Men  bliver  det  Brev  ikke  færdigt?"  — 

Gjensyn. 


Jeg  tilbad  hende.     End  jeg  aldrig  saae 
Saa  rene,  ædle  Træk,  saa  dyb  og  blaa 
Var  ei  den  stille  Sø,  som  hendes  Øie; 
Og  let  og  svævende  var  hendes  Gang, 
Og  hendes  Stemme,  hvilken  himmelsk  Klan 
O,  den  alene  kunde  Hjertet  bøie! 


End  er  hun  deilig,  men  de  rene  Træk 
Forstyrres  tidt  som  af  en  indre  Skræk, 
Og  Sjælens  Havblik  sees  ei  meer  i  Øiet ; 
Og  Stemmen,  der  mig  lød  som  Klokkeklang, 
Den  hæver  fræk  hun  til  Sirenesang, 
Thi  Uskylds  Engel  er  fra  hende  fløiet. 


c 

0  hvilken  Kval!  —  jeg  seer  den  fulde  Barm 

1  Længsel  svulme,  hendes  Aande  varm 
Mig  gjennemrisle  sødt  jeg  kan  fornemme, 

Og  „elsk  migl'elsk  mig!"  trygler  hendes  Røst  - 
Men  bort  jeg  flygter,  bort  foruden  Trøst: 
Min  Barndoms  rene  Brud  jeg  ei  kan  glemme! 


Prosa, 

En  huusvild  Familie. 

Fortælling. 

btakkels  Petersen !  —  Jeg  har  boet  i  Huus 
sammen  med  ham  herude  i  Alleen  i  de  sidste 
ti  Aar,  jeg  har  staaet  Fadder  til  tre  af  de  sex 
Børn,  hans  elskværdige  lille  Kone,  i  god  Over- 
eensstemmelse  med  hendes  sædvanlige  Flinkhed 
og  Expedithed,  i  den  Tid  har  bragt  til  Verden, 
og  vi  ere  Allesammen  bestandig  komne  særdeles 
godt  ud  af  det  med  hinanden ;  om  det  saa  er 
min  ellers  temmelig  uomgængelige  Huushol- 
derske,  Madam  Jensen,  har  hun  rigtig  godt 
kunnet  gaae  i  Spænd  med  baade  Store  og  Smaa 
i  Familien.  Vi  alene  beboede  Huset.  Eieren 
havde,  indtil  Petersen  i  Anledning  af  sit  fore- 
staaende  Bryllup  flyttede  ind  i  den  ene  Leilighed, 
beboet  denne,  og  jeg,  siden  Huset  for  sexten 
Aar  siden  blev  bygget,  den  anden.  —  Jeg  er, 
hvad    man    kalder    Ungkarl,    det    vil    sige,    jeg 

har  aldrig  været  gift,  men  forresten  er  jeg  en 
gammel  Karl  mellem  de  Fyrre  og  Halvtreds,  og 
Petersen  var  da  ogsaa  paa  god  Vei  til  at  blive 
Pebersvend,  thi  han  giftede  sig  først,  da  han 
var  over  de  Femogtredive.  Fra  Barndommen  af 
havde  han  ikke  havt  noget  stærkt  Hoved,  og 
efter  hans  Konfirmation  gik  det  derfor  ogsaa 
bestandig  istykker  for  ham.  Først  lærte  han 
Landvæsenet,  og  hans  Fader  kjøbte  en  lille  Land- 
eiendom  til  ham,  men  den  gik  han  fra  efter  saa 
kort  Tids  Forløb,  at  man  næsten  maatte  give 
Faderen  Ret  i,  at  hans  Peter  „igrunden  kun 
havde  løbet  gjennem  Gaarden  og  spoleret  den".— 
Derefter  slog  han  sig  til  Mølleriet,  men  i  det 
Efteraar,  han  havde  Møllen  i  Forpagtning,  kj endte 
man,  efter  hans  Forsikkring,  kun  til  Vindstille 
eller  Storm,  den  ulykkelige  Mølle  maatte  derfor 
enten  staae  reent  stille  eller  rende  sig  istykker. 
og  da  han  forlod  den,  stod  den  med  knækket  Axel 
og  uden  saameget  som  een  Arm  til  at  tilvinke 
ham  et  Farvel  med.  Saa  tog  han  til  Kjøben- 
havn  og  blev  Meel-  og  Grynhandler,  men  af 
Mangel  paa  Kunder  maatte  han  beholde  sine 
Varer  saalænge,  at  hverken  Meel  eller  Gryn  kunde, 
holde  sig  og  Forretningen  altsaa  ikke  heller. 
Hvorledes  han  med  saadanne  Erfaringer  kunde 
faae  det  Indfald,  at  tage  fat  paa  en  saa  omineus 

Forretning  som  Glas-  og  Porcellainshandel,  vil 
jeg  overlade  til  Psykologerne  at  udgrunde,  men 
man  behøver  da  ikke  at  være  Videnskabsmand 
tor  at  kunne  fatte,  hvad  der  gik  istykker  i  den 
Butik.  Omtrent  nøgen  gik  han  derfra  og  maatte 
i  lang  Tid  suge  paa  Labben,  indtil  han  omsider 
ved  en  Onkels  Protektion  blev  puttet  ind  i  et 
af  Ministerierne,  og  der  holdt  det  endelig  for 
ham:  til  Hest  i  en  Trædemølle  kunde  han  bru- 
ges! — 

Fra  den  Tid  stammer  vort  Bekjendtskab, 
men,  endskjøndt  vi  vare  ansatte  i  det  samme 
Ministerium,  kj endte  vi,  før  vi  kom  til  at  boe 
sammen,  igrunden  kun  hinanden  derfra,  at  vi  i 
de  sidste  sex,  syv  Aar  havde  spiist  til  Middag 
sammen  paa  en  Restauration,  samt,  hvad  der 
var  det  egenlige  Tilknytningspunkt,  hver  Dag 
efter  Bordet  regelmæssig  spillet  vore  visse  Par- 
tier Domino  en  deux.  Xaa,  nu  skulde  man  ikke 
troe,  at  et  Menneske,  som  man  kun  spiller  Do- 
mino med  —  og  Petersens  og  min  Omgang  ind- 
skrænkede sig  virkelig  til  Dominoen  —  kunde 
blive  næsten  uundværlig  for  En,  men  det  var 
dog  Tilfældet  her.  Da  han  derfor  en  Dag  ved 
Middagsbordet  fortalte  mig,  at  han  var  bleven 
forlovet  Aftenen  iforveien,  og  at  han  om  en  Maa- 
nedstid  agtede  at  holde  Bryllup,  kunde  han  lige- 

saa  gjerne  have  jaget  mig  den  Kniv  i  Livet, 
hvormed  han  netop  parterede  sinBoeuf;  det  vilde 
ikke  have  smertet  mig  mere.  Med  Petersens 
Giftermaal  maatte  jo  saavel  hans  Spisen  til 
Middag,  som  hans  Spillen  Domino  udenfor  hans 
Hjem  ophøre.  Det  var  mig  en  skrækkelig  Tanke, 
og  hvilken  Glæde  følte  jeg  derfor  ikke,  da  mine 
Bestræbelser  for  at  faae  ham  til  Huusfælle  kro- 
nedes med  Held !  Jeg  opnaaede  derved  at  kunne 
opfylde  et  af  Madam  Jensens  kjæreste  Ønsker, 
idet  jeg  nu  endelig  bestemte  mig  for  at  spise 
til  Middag  hjemme,  men  jeg  opnaaede  tillige  at 
faae  et  eget,  ikke  mindre  kjært  Ønske  opfyldt: 
vor  Domino  led  intet  Afbræk,  lige  til  den  sidste 
ulykkelige  Tid  har  Petersen  og  jeg  hver  Dag 
efter  Bordet  dyrket  den,  ganske  som  da  vi  begge 
vare  Ungkarle,  om  Sommeren  i  et  Lysthuus  i 
vor  fælles  Have,  om  Vinteren  skifteviis  i  min 
eller  hans  Dagligstue.  Men  nu  gaaer  for  kort 
Tid  siden  Eiendommen  ved  Dødsfald  over  i  andre 
Hænder,  og  den  n# e  Eier  opsiger  Petersen;  han 
vil  selv  beboe  dennes  Leilighed.  Det  var  et 
haardt  Stød  for  os  Begge,  og  da  Petersen  paa 
samme  Tid  blev  beskikket  til  et  Embede,  at 
tiltræde  første  November,  hvilket  tillige  medførte, 
at  han  maatte  tage  Bopæl  inde  i  Byen  —  hvad 
jeg  aldrig  i  Evighed   kunde  bekvemme  mig  til!  — 

saa  var  vor  Adskillelse  til  anstundende  Flytte- 
dag ved  dette  Sammenstød  af  Omstændigheder 
afgjort. 

At  vort  Dominospil  før  den  Tid  skulde  blive 
forstyrret,  havde  jeg  dog  ikke  nogen  Anelse  om; 
men  allerede  Dagen  efter  Opsigelsen,  inden  jeg 
endnu  er  færdig  med  min  Middagsmad,  raaber 
Petersen  ind  gjennem  Vinduet  til  mig:  „Und- 
skyld, bedste  Kammerraad!  der  bliver  ikke  Noget 
af  vor  Jeu  idag;  vi  skal  til  Byen  og  see  paa 
Leilighed!",  og  dermed  tridse  han  og  hans 
Kone  ind  til  Byen.  Det  var  en  drøi  Eftermid- 
dag for  mig,  og  jeg  vilde  have  faaet  mange  af 
den  Slags,  dersom  Petersens  ældste  Søn  Peter 
ikke  havde  havt  saameget  Omløb  i  sit  krøllede 
Hoved,  at  han  kunde  træde  i  sin  Faders  Sted 
ved  Dominoen  —  thi,  gid  jeg  maa  blive  Kam- 
merraad hele  mit  Liv  igjeimem,  dersom  Petersens 
ikke  fra  den  Dag  af  hver  Dag  have  løbet  og 
seet  paa  Leiligheder,  om  Morgenen,  længe  før 
Fanden  fik  Sko  paa,  indtil  Kontortiden,  og  om 
Eftermiddagen,  saasnart  Petersen  har  faaet  en 
Smule  Mad  i  sig,  indtil  langt  ud  paa  Aftenen. 
See,  høiere  end  til  saadan  250  til  300  Daler  om 
Aaret  kunde  Petersens  nu  ikke  godt  gaae,  og 
saa  vilde  de  gjerne  have  en  smuk  Leilighed, 
ikke  for  høit  tilveirs,  paa  fire,  fem  rummelige,  lyse 

Værelser,  Pige-  og  Pulterkammer  og  en  heel 
Deel  andre  Udenomsbekvemmeligheder,  og  det 
skulde  være  i  en  rolig,  herskabelig  Gaard  i  en 
af  Hovedgaderne,  —  det  vil  sige,  det  var  i  Be- 
gyndelsen, de  stillede  Fordringerne  saa  høit 
lidt  efter  lidt  lærte  de  at  nedstemme  disse,  saa 
at  de  tilsidst  bleve  i  høi  Grad  beskedne  og  nøi- 
somme,  men  desuagtet  var  der  Ingen,  der  vilde 
entrere.  Og  hvorfor?  Betalte  Petersen  ikke  et 
halvt  Aars  Leie  forud,  og  vare  ikke  saavel  han 
som  hans  Hustru  skikkelige,  uberygtede  Folk? 
Jo  vist,  der  var  heller  Ingen,  der  havde  Noget 
hverken  mod  dem  eller  deres  Penge.  Men  hvad 
varder  daiveien?  DeresBørn  vare  iveien! 
—  Efter  min  ved  denne  sørgelige  Leilighed  ind- 
hentede Erfaring,  tør  jeg  dristig  som  et  uom- 
stødeligt Faktum  fremsætte,  at  der  ingensteds 
og  ingentid  hverken  findes  eller  fandtes  nogen 
saa  grundig  Børnehader,  som  en  kjøbenhavnsk 
Huusvært  i  vor  Tid;  ingen  af  vore  Hjemmesven- 
skere  kan  nogensinde  have  tænkt  saa  stærkt 
paa  at  rydde  Kongen  afVeien  m.  M.  som  en  saa- 
danHuustyran  paa  at  rydde  de  uskyldige  Smaa 
afveien,  og  hans  fule  Anslag  indskrænke  sig  ikke 
engang  som  Faraos  i  Mose  Tid  til  Drengebørnene. 
Det  er  haarde  Ord,  men  det  Følgende  vil  ret- 
færdiggjøre  dem.  — 

Petersen  og  hans  Kone  løb  altsaa  omkring  og 
saae  paaLeiligheder,  men  de  skikkelige  Mennesker 
havde  ikkeAnelse  om,  at  deres  Børn  vare  ligesaa 
frygtede  her,  som.  Hebræernes  i  sin  Tid  vare  det  i 
Ægypten,  og  de  omtalte  dem  derfor  uforbeholdent 
som  Gjenstande,  de  ved  Flytningen  uden  videre 
kunde  føre  med  sig  ind  i  Huset.   Men  hermed  var  og- 
saa  al  Underhandling  tilende.    Sex  Børn !  —  til  saa 
store  Familier  havde  Ingen  indrettet  sineLeilighe- 
der.  —  Dog  det  var  kun  i  Begyndelsen,  at  de  vare 
saa  aabenmundede,  hvor  ganske  anderledes  for- 
sigtige   og   tilbageholdende  bleve  de  ikke  efter- 
haanden,    som   Tiden    skred   frem   under    deres 
frugtesløse  Vandring   fia  Huus   til  Huus?    Men 
det    nyttede  Altsammen  Intet,   thi  om  de  ogsaa 
engang   imellem    vare  nærved  at  slutte  Akkord 
om    en    eller    anden  Leilighed,  rettede   Værten 
altid,  inden  det  kom  til  Kontraktens  Underskrift, 
et    saa    direkte  Spørgsmaal  til  dem  angaaende 
Familiens  Størrelse,  at  de  vare  nødte  til  at  gaae 
til  Bekj endelse,  og  saa  gik  naturligviis  det  Hele 
overstyr.      De    stakkels  Mennesker  vare  nærved 
at  fortvivle  ;  Flyttedagen  nærmer  sig  med  stærke 
Skridt,  og  i  den  sidste  Tid  har  der  ikke  staaet 
en  eneste  nogenlunde  passende  Leilighed  i  Avisen, 

undtagen  med   den  ubehagelige  Tilføining:    „for 

en  eenlig  Herre  eller  Dame",  „for  en  lille,  rolig 
Familie"  eller  „for  en  Familie  uden  Børn." 

Iforgaars  kommer  jeg  ned  i  Haven  og  træffer 
det  ellers  saa  enige  Ægtepar  i  et  lille  Mundhuggeri. 
„Nei,  veed  Du  hvad,  Christiane!"  siger  Petersen, 
„det  gjør  jeg  ikke.  Jeg  gaaer  ikke  ud  af  Plet- 
ten !"  —  „Du  seer  maaske  hellere,  at  vi  komme 
til  at  ligge  paa  Gaden  med  de  ulykkelige  Børn'"  — 
begyndte  hans  Hustru,  og  vedblev,  da  hun  i  det 
samme  fik  Øie  paa  mig:  „De  kan  tænke  Dem, 
Hr.  Kammerraad!  der  staaer  saadan  en  mageløs 
passende  Leilighed  i  Avisen  idag,  og  saa  vil 
Petersen  ikke  engang  gaae  ind  og  see  paa  den."  — 
„Nei,  Pinedød,  om  jeg  vil!" — afbrød  Petersenhende, 
„lad  Kammerraaden  see  Avisen,  saa  kan  han  være 
Voldgiftsmand.  Staaer  der  ikke  tydelig:  Foren 
mindre  honnet  Familie  er  en  smuk  Leilighed 
paa  4  Værelser  etc.  tilleie  der  og  der?  —  Skulde 
jeg  nu  løbe  hen  og  melde  mig  selv  som  Over- 
hoved for  en  saadan  Familie?"  —  „Aa,  Du  veed 
meget  godt,  at  der  maa  være  glemt  et  Komma, 
det  er  kun  Egensindighed  af  Dig!"  —  „Men  om 
nu  saa  var,  er  vi  da  en  mindre  Familie?  Nei, 
jeg  gaaer  ikke  ud  af  Pletten!" 

Jeg  maatte  naturligviis  være  enig  med  ham 
i,  at  enten  Avertissementet  gjaldt  en  mindre 
honnet    eller  en    honnet,   mindre  Familie,    vilde 

det  være  upassende  for  ham  at  melde  sig,  men, 
da  Fruen  nu  saae,  at  hun  ikke  fik  sin  Krig 
frem,  gav  hun  sig  til  at  vande  Høns  og  for- 
sikkrede  sin  forbløffede  Mand,  at  han  hverken 
Dag  eller  Nat  skulde  faae  Ro  i  Huset,  førend  han 
havde  skaffet  hende  og  Børnene  Tag  over  Ho- 
vedet. —  Jeg  har  aldrig  seet  den  ellers  saa  milde 
og  venlige  Kone  i  et  saadant  Oprør,  som  da 
hun  med  sit  sidste:  „Ved  Gud,  Du  faaer  ikke 
Ro!"  forlod  os;  og  det  gik  vist  Petersen  lige 
saadan ,  ialfald  havde  denne  Scene  angrebet 
ham  saaledes,  at  han  bestemte  sig  til  ikke  at 
møde  i  Kontoret  igaar;  han  vilde  anvende  heleDagen 
til  at  fortsætte  sin  Søgen  efter  „Huus  for  Vinteren". 
Han  gik  da  ogsaa  meget  tidlig  hjemmefra 
igaar  Morges  og  gav  sig  ikke  engang  Tid  til 
først  at  drikke  Thee.  Paa  en  Kafé  inde  i  Byen 
vilde  han  see  førend  nogen  Anden  at  faae  Fingre 
i  Adresseavisen,  for  at  kunne  være  første  Mand 
paa  de  Steder,  hvorfra  Leilighed  anvistes,  og 
„Pas  paa!"  sagde  han,  da  han  ved  Bortgangen 
kyssede  sin  lille  Kone,  „pas  paa,  idag  kommer 
jeg  hjem  med  godt  Nyt!"  Dermed  støvlede  Jimi 
af,  men  han  kom  ikke  hjem  til  Middag  —  No- 
get, der  ikke  var  hændet  i  mange  Aar  —  og 
da  jeg  om  Aftenen  gik  i  Klubben,  var  han  endnu 
ikke  kommen.  DajeghenimodKlokkeul2  vendte  til- 

bage  derfra,  traf  jeg  ham  staaende  ved  Have- 
laagen,  ifærd  med  at  aabne  den.  „Tys!"  hvi- 
skede han,  „lad  os  gaae  sagte,  de  ere  gaaede 
til  Ro  inde".  —  —  „Aa,  sikken  en  Dag!"  ved- 
blev han,  da  vi  ganske  piano  vare  komne  ind 
gjennem  Laagen,  og  jeg  havde  faaet  ham  ind 
hos  mig  for  at  pumpe  ham  lidt  angaaende  hans 
sene  Hjemkomst,  hvad  der  da  forresten  ikke 
behøvedes,  thi  da  jeg  havde  faaet  tændt  Lys, 
bemærkede  jeg  til  min  store  Forundring,  at  den 
ellers  saa  maadeholdne  Petersen  var  stærkt 
„blisset"  og  i  en  meget  meddeelsom  Stemning, 
hvor  Kviksølvet  bestandig  foer  frem  og  tilbage 
mellem  Lee  og  Græde.  —  „Sikken  en  Dag!  — 
og  jeg  har  endnu  ingen  Leilighed  faaet. .  .  .og 
det,  endskjøndt  jeg  endogsaa  har  søgt  at  snyde 
mig  en  til.  Det  var  i  Formiddags.  Ha,  ha! 
..De  har  vel  ingen  Børn?"  spørger  Værten  mig. 
Jo.  desværre,  sex!  — svarer  jeg,  menidetsamme 
falder  det  mig  ind,  at  de  fire  Børn  paa  den  Tid 
ere  i  Skolen,  og  jeg  forsikkrer  ham,  at  jeg  kun 
har  de  to  hjemme.  Men  hvad  siger  saa  Bæstet? 
„To  eller  sex,  det  kommer  omtrent  ud  paa  Et! 
En  eneste  nævenyttig  Unge  kan  saamænd  kradse 
mere  Maling  af  Døre  og  Vindueskarme  og  rive 
mange  flere  Tapeter  istykker,  endjeg  forlanger  !"  — 
og  da  jeggjorde  ham  opmærksom  paa,  at  Hunde 

og  Katte  have  Unger,  men  at  jeg  havde  Børn, 
og  at  de  endnu  aldrig  havde  været  „nævenyttige" 
til  Sligt,  afsluttede  han  ganske  koldblodig  Sam- 
talen med  et:  „Saameget  desto  værre  vil  det 
blive,  naar  de  først  begynde  paa  det!"  —  Og 
saadan  omtrent  er  det  gaaet  mig  overalt;  den 
Sidste,  jeg  var  hos,  fortalte  mig,  at  han  hellere 
vilde  have  tusind  Rotter  i  sin  Eiendom,  end  sex 
Børn.  —  Det  er  sandt,  her  er  Rottepillerne !  Uhyret 
huskede  mig  paa  dem!" 

Her  tog  han  en  Æske  frem  med  Rottepiller. 
I  den  sidste  Tid  have  vi  nemlig  været  stærkt 
plagede  af  Rotter  og  vare  derfor  blevne  enige 
om  at  kjøbe  Gift  i  Kompagni.  Petersen  vilde 
absolut  dele  med  mig  strax,  men  jeg  fik  ham 
dog  til  at  opsætte  det  og  putte  Æsken  i  Lom- 
men igjen. 

„Forresten",  vedblev  han,  „har  jeg  havt  en 
deilig  Eftermiddag.  Jeg  mødte  Svoger  Christian 
fra  Slangerup  og  vilde  have  ham  med  hjem  til 
Middag,  men  da  han  hørte,  at  hans  Søster  var 
i  daarligt  Humeur  ligesom  jeg,  vilde  han  ikke 
herud,  men  jeg  maatte  følge  med  ham.  Vi  fik 
en  udmærket  Middag  hos  Vincent,  saa  trak  han 
mig  i  Folketheatret  og  derfra  til  Schucani,  Alt- 
sammen, som  han  sagde,  for  at  forslaae  Gril- 
lerne.  Ak  ja,  ak  ja,  det  kan  nok  gjøres  nødig !  — 


Gudskelov,  at  min  lille  Christiane  endda  sover! 
—  Imorgen  vil  hun  tidsnok  erfare,  at  vi  ingen 
Leilighedharfaaet  endnu.  Og  nu  faaer  vi  da  heller 
ingen,  det  er  jeg  vis  paa,  hvor  skal  vi  stakkels 
Mennesker  saa  hen  med  de  ulykkelige  Børn?  — 
Vi  kan  da  ikke  tage  Livet  af  dem!" 

Disse  Petersens  sidste  Ord  var  jeg  ubesin- 
dig nok  til,  idet  jeg  ude  i  Gangen  hviskede  God- 
nat til  ham,  at  besvare  med:  „Hvorfor  ikke  det  ? 
Efter  Huuseiernes  Mening  er  der  nok  ikke  Andet 
at  gjøre."  —  Ak,  hvor  bittert  skulde  jeg  ikke 
angre  denne  letfærdige  Tale! 

Imorges,  medens  jeg  endnu  ligger  i  Sengen, 
kommer  Petersen,  kun  halvt  paaklædt,  dødbleg 
og  med  forstyrrede  Miner,  styrtende  ind  til  mig. 
„For  Guds  Skyld,  Kammerraad,  hvad  staaer  der?" 
fremstønnede  han,  idet  han  holdt  en  Seddel 
henimodmig,  som  jeg  dog  ikke  fik  fat  i,  da  han 
idetsamme  halv  afmægtig  maatte  sætte  sig  i  en 
Lænestol. 

„Men Menneske  dog,  hvad  er  der  hændet?" 
udbrød  jeg,  forfærdet  over  hans  Udseende. 

„Kald  mig  ikke  Menneske,  jeg  er  ikke  noget 
Menneske!"  hviskede  han,  skottende  til  den  paa 
Klem  staaende  Dør,  indenfor  hvilken  han  vidste, 
at  Madam  Jensen  opholdt  sig.  Med  Besværlig- 
hed reiste  han  sig,    vaklede    hen    til    Døren    og 

lukkede  den,  greb  efter  Vandkaraffen,  tømte  tre 
Glas  Vand  i  ligesaa  mange  Drag,  satte  sig  der- 
paa  nærmere  hen  til  Sengen  og  begyndte 
med  bævende  og  dirrende  Stemme  et  Skrifte- 
maal,  der  bragte  Haarene  til  at  reise  sig  paa 
mit  Hoved. 

Han  var,  da  ban  igaar  Aftes  sagde  Godnat 
til  mig,  kommen  ind  i  Soveværelset  og  havde 
listet  sig  i  Seng,  uden  at  hans  Kone,  efter  hans 
Formening,  mærkede  det.  Men  han  tog  feil,  thi 
han  havde  ikke  ligget  ret  længe,  førend  han  blev 
vækket  af  den  Døs,  hvori  han  halvveis  var  fal- 
den, ved  at  høre  hende  spørge: 

„Fik  Du  saa  nogen  Leilighed?" 

„Nei!" 

„Men  Du  milde  Gud!  Hvad  skulle  vi  saa 
gribe  til?" 

„Ja,  det  veed  jeg  ikke;  men  Kammerraaden 
mener,  at  dersom  vi  vil  have  nogen,  saa  kommer 
vi  til  at  tage  Livet  af  Børnene  ...  og  det  er  da 
nok  ogsaa  Værternes  Mening. 

„Ja,  det  er  maaske  ogsaa  detBedste!" 
bemærkede  hans  Kone  efter  en  lille  Pause  og 
med  en  saadan  Rolighed,  at  det  gav  et  forfær- 
deligt Sæt  i  den  stakkels  Mand. 

„Det  Bedste  siger  Du?" 

„Ja,  er  det  ikke  bedre,  end  at  bringe  dem 
paa  Ladegaarden  eller  Vartou  Loft?" 

„Det  har  yi  da  ikke  nødig!" 

„Ikke  det?  Har  vi  maaske  Raad  til  at  ind- 
logere os  med  sex  Børn  paa  et  Hotel?  Saa  kan  vi 
lige  saa  godt  strax  henvende  os  til  Fattigvæsenet! 
—  Desuden,  naar  Vorherre  har  dem,  saa  er  de 
vel  forvarede.  —  Hvad  var  det,  Du  før  satte  op 
paa  Skabet  ?  Var  det  ikke  Rottepillerne?  . . .  Vær 
Du  kun  rolig,  de  skal  faae  dem  i  syltede  Blom- 
mer —  dem  holder  de  saameget  af!  —  Læg  Du 
Dig  ganske  rolig  til  at  sove,  jeg  skal  nok  sørge 
for  det  Hele!  — " 

Da  Petersen  var  kommen  saa  vidt  i  sin  gru- 
opvækkende Fortælling,  reiste  han  sig,  skjælvende 
endnu  mere  end  før,  tømte  i  et  Drag  Resten  af 
Vandkaraflens  Indhold,  bøiede  sig  tæt  henimod 
mig  og  spurgte  i  den  samme  uhyggelige,  hviskende 
Tone: 

„Kan  De  fatte,  at  jeg  kunde  høre  denne  af- 
sindige Tale,  uden  at  gjøre  Alt  for  at  forhindre, 
at  den  gik  over  til  Gjerning?  —  Kan  De  fatte, 
at  jeg  ikke  alene  blev  liggende  rolig  i  Sengen, 
men  endogsaa  faldt  i  Søvn  og  først  vaagnede 
for  et  Øieblik  siden?  ...  O,  jeg  Ravnefader!  — 
Jeg  Drukkenboldt!  —  Det  var  den  ulyksalige 
Punsch  iaftes  ..." 

Han  saa  skrækkelig  ud,  medens  han  talte 
saaledes.  —  Men  det  var  jo  umuligt!  —  Fru 
Petersen  forgive  sine  Børn!  —  Det  vilde 
være  en  Forbrydelse  at  troe  Sligt.  —  Manden 
maatte  have  drømt  det  Hele  eller  have  delirium 
tremens !  Men  den  kommer  ikke,  fordi  man  drik- 
ker Punsch  een  Aften.  Nei,  den  første  Gisning 
var  den  sandsynligste,  og  jeg  søgte  derfor  at 
bringe  ham  til  Fornult  ved  at  forestille  ham 
dette. 

„Men,  kj ære  Petersen,  det  er  Noget,  De  har 
drømt,  —  og  De  er  ikke  rigtig  vaagen   endnu!" 

„Jo,  desværre,  jeg  er  vaagnet!  ...  Det  Før- 
ste, mit  Blik  faldt  paa,  da  jeg  aabnede  Øinene, 
var  de  tomme  Senge  . . .  derfra  søgte  det  øie- 
blikkelig  hen  til  Skabet:  Æsken  med  Rottepil- 
lerne  stod  der  ikke  længer!  —  I  en  skrækkelig 
Angst  foer  jeg  ud  af  Sengen  .  . .  hverken  min 
Kone,  Børnene  eller  Pigen  vare  nogensteds  at 
finde!  —  Paa  engang  opdager  jeg  denne  Seddel 
paa  Skrivebordet:  det  Forfærdelige  var  allerede 
skeet!  —  Dog  jeg  maatte  have  yderligere  Vis- 
hed ...  jeg  tog  en  Øxe  og  splintrede  Spisekam- 
merdøren.  Paa  den  nederste  Hylde  stod  den 
ulyksalige  Krukke  med  Blommer  —  den  staaer 
ellers  altid  paa  den  øverste  mellem  de  andre 
Syltekrukker  —  og  stukken  hen  i  en  Krog  fandt 

jeg  Æsken  med  Rottegift:  den  var  ikke  fuld 
længer!  ...  Hører  De,  den  var  ikke  fuld  læn- 
ger, der  var  taget  af  den !  —  Aa !  .  .  . " 

Med  dette  „Aa"  faldt  han  besvimet  tilbage 
i  Stolen. 

Jeg  kan  ikke  fragaae,  at  jeg  begyndte  at 
blive  ængstelig,  især  paa  de  velsignede  Børns 
Vegne.  Der  er  jo  desværre  ikke  Noget  saa  galt, 
at  man  jo  har  hørt  det,  der  var  værre,  før!  Men 
jeg  maatte  see  Sedlen.  Den  laa  paa  Gulvet  ved 
Petersens  Fødder,  jeg  strakte  mig  ud  af  Sengen, 
fik  fat  i  den  og  læste  til  min  Forfærdelse,  hvad 
der  med  Fru  Petersens  tydelige,  smukke  Haand- 
skrift  stod  skrevet  paa  den: 

„Jeg  er  taget  med  Børnene  paa  Kirkegaar- 
den.  Nu  behøver  Du  ikke  at  sørge  for  Huus 
til  os!" 

Det  begyndte  at  løbe  rundt  for  mig.  Jeg, 
der  ellers  er  en  stærk  gammel  Karl,  fik  Ondt, 
og  greb  efter  Vandkaraifen ;  men  Petersen  havde 
jo  tømt  den.  Jeg  vilde  ringe,  for  at  Madam 
Jensen  kunde  bringe  mig  Vand,  men  inden  min 
Haand  naaede  Klokkestrengen,  faldt  den  mat 
ned,  jeg  tabte  Bevidstheden  og  sank  tilbage  i 
Puderne. 

Der  laae  vi  begge  To  ved  Siden  af  hinan- 
den. 

Det  var  ikke  saameget  de  Kamferdraaber, 
Madam  Jensen  holdt  mig  under  Næsen,  som  en 
usædvanlig  Latter  og  Staahei  i  mit  ellers  saa 
stille  Sovekammer,  der  kaldte  mig  tilbage  fra 
min  bevidstløse  Tilstand.  Petersen  var  et  Øie- 
blik  iforveien  kommen  til  sig  selv.  Hans  Kone 
og  Børn,  hvis  Graad  og  Klage  gik  over  til  Glæ- 
desraab,  da  han  aabnede  Øinene,  havde  tillige- 
med Onkel  Christian,  da  de  ved  deres  Tilbage- 
komst ikke  traf  ham  i  deres  egen  Leilighed, 
søgt  ham  inde  hos  mig,  men  til  deres  Skræk 
fundet  ham  liggende  besvimet  i  Lænestolen.  — ■ 
Han  havde  endnu  Gifthistorien  i  Hovedet,  og 
til  Alles  Forbauselse  var  hans  første  Udraab,  da 
han  igjen  kom  til  Hægterne  og  saae  Børnene 
omkring  sig:  „Mælk!  Mælk!  for  Guds  Skyld,  lad 
dem  faae  Mælk!"  — 

Ved  min  Opvaagnen  saae  jeg  ham  som 
ellevild  fare  omkring  fra  det  ene  Barn  til  det 
andet  og  kysse  dem,  og  hans  søde  lille  Kone 
blev  da  heller  ikke  glemt.  Hans,  for  Enhver, 
der  ikke  kjendte  Grunden,  i  høi  Grad  pudseer- 
lige  Udraab  og  hele  besynderlige  Adfærd  havde 
sat  Svogerens  Lattermuskler  i  en  næsten  ustand- 
selig Bevægelse ;  det  var  Lyden  heraf,  der  havde 
kaldt  mig  tillive  igjen,  og  ovenpaa  den  Nerve- 
rystelse, jeg  havde  lidt  af,   var  det  mig  en  reen 

Vederkvægelse    at    høre   den,    saavelsom  at  see 
hele    det    glade,    lykkelige    Selskab,    der   havde 
samlet  sig  hos  mig.     Nu  kom  det  til  Forklaring. 
Petersen,    der  iaftes  mod  Sædvane  havde  druk- 
ket Punsch,  og  maaskee  formegen  Punsch,  varna- 
turligviis  falden  isøvn,  strax  efter,  at  han,  uden  at 
hans  Kone  havde  hørt  Noget  til  ham,  havde  lagt 
sig  til  Eo.     Men  selv  i  Drømme  har  Tanken  om 
den  nære  Flyttedag  forfulgt  ham,    og   af    denne 
har    den    skrækkelige  Samtale    med   hans  Kone 
havt    sit  Udspring.      Imorges   præsenterede  Fru 
Petersen  sin  Mand  Thee  paa  Sengen,    men  han 
sov  saa  haardt,   at  han  ikke  hørte,    at  der  blev 
kaldt  paa  ham,  og  da  Svoger  Christian,  der  var 
kommen  meget  tidlig  herud  og  taget  Alle,    med 
Undtagelse    af  Tjenestepigen,    paa  Sengen,    for- 
talte sin  Søster,  at  han  og  Petersen  havde  været 
paa  Sold   iaftes  —  hvad  der  indbragte  ham  et: 
„Ja,    Du  har  altid  været  en  hæslig  Dreng!"    — 
nænnede  hun  ikke  at  vække  ham.      Idag  er  det 
hendes  salig  Moders  Fødselsdag,    og  i  den  An- 
ledning var  hun  og  alle  Børnene  allerede  Klokken 
ni  pyntede  og  færdige  til,  som  sædvanlig  paa  den 
Dag,  at  bringe  Blomster  og  Krandse  ud  til  Gra- 
ven.    Fra  Kirkegaarden  vilde  hun  hen  til  Kaptain 
Berg,  der  i  disse  Dage  er   bleven  bortkomman- 
deret,    og    hvis   udmærkede  og  billige  Leilighed 

midt  i  Byen  hun  uventet,  men  til  sin  store  Glæde, 
iaftes  fik  bestemt  Tilsagn  om  i  en  Billet  fra  Fru 
Berg,  der  er  en  af  hendes  Barndomsveninder. 
Klokken  blev  over  ni,  Pigen  var  allerede  gaaet 
paa  Torvet,  Børnene  og  Onkel  Christian  vare 
utaalmodige  efter  at  komme  afsted,  men  endnu 
sov  Petersen.  Og  endnu  nænnede  hans  rare 
lille  Kone  ikke  at  forstyrre  ham.  Hun  bestemte 
sig  derfor  til  at  tage  bort  uden  at  vække  ham, 
men  til  hans  Beroligelse  efterlod  hun  den  lille 
Seddel  paa  Skrivebordet.  Jo,  det  blev  en  kjøn 
Beroligelse !  —  Rottepillerne,  som  Fru  Petersen 
havde  opdaget  oppe  paa  Skabet,  havde  hun 
strax  givet  Madam  Jensen  Halvparten  af,  og 
derpaa  forsigtig  gjemt  Æsken  i  en  Krog  i  Spi- 
sekammeret, hvor  Syltekrukken  kun  i  Hastværk 
eller  Forglemmelse  var  bleven  staaende  paa  en 
feil  Hylde. 

Da  vi  en  Timestid  efter  sade  ved  Frokost- 
bordet inde  hos  Petersens,  var  den  gamle  Glæde 
og  Tilfredshed  atter  vendt  tilbage,  og  inden  vi 
reiste  os  derfra,  havde  vi  truffet  et  Arrangement, 
der  vil  gjøre  den  Dag  idag  til  en  af  mit  Livs 
Mærkedage:  fra  Flyttedagen  af  skal  jeg  spise  til 
Middag  hos  Petersens  inde  i  Byen.  Det  Vanske- 
ligste var  at  blive  enige  om  Betalingen,  thi  Fru 
Petersen  vilde  længe  ikke  gaae  ind  paa  at  mod- 

tage,    hvad    jeg    anstændigviis    fandt    at  maatte 
tilbyde.     Men  det  ligner  den  rare  lille  Kone! 

Saaledes  har  nu  Alt  vendt  sig  til  det  Bedste, 
hvor  sort  det  end  saae  ud  baade  for  mig  og 
Petersen.  Han  faaer  nu  Kaptain  Bergs  gamle 
Leilighed,  og  jeg  faaer  mio  gamle  Domino!  Men 
det  er  ikke  Huuseiernes  Skyld,  at  det  er  gaaet 
saa  godt,  og  det  er  for  at  vise  disse  Tyranner, 
hvortil  deres  unaturlige  Børnehad  kan  føre,  at 
jeg  her  har  skildret  de  Kvaler,  de  have  voldet  den 
stakkels  Petersen.  Dog,  det  er  uden  Bitterhed 
og  med  Tanken  alene  henvendt  paa  disse  mine 
Samtidiges  mulige  Bod  og  Bedring,  at  jeg  har 
nedskrevet  Nærværende,  og  jeg  lægger  Pennen 
fra  mig  saa  glad  og  veltilmode,  som  jeg  ikke 
har  været  i  lange  Tider  -  endskjøndt,  een  Be- 
kymring har  jeg  tilbage:  Hvordan  skal  jeg  faae 
sagt  Madam  Jensen,  at  jeg  nu  igjen  vil  spise 
ude? 

I  Sønderborg  under  Dybbøls  Beleiring, 

af  „Erindringer  fra  Felttoget  1864." 

I  Begyndelsen  af  Marts  Maaned  1S64  ind- 
traf jeg  fra  Slesvig  til  Sønderborg,  hvor  jeg 
havde  isinde  at  etablere  en  Forretning  som  den, 
jeg  sidst  havde  drevet  i  Slesvig  By.  I  lang  Tid 
var  det  mig  imidlertid  ikke  muligt  paa  et  no- 
genlunde godt  Strøg  at  opdrive  et  eneste  til 
Kjøbmandsforretning  passende  Lokale,  thi  Søn- 
derborg var  dengang  bogstavelig  overlæsset  med 
Indkvartering,  og  ved  Siden  af  det  langtfra  ringe 
Antal  Kjøbmæud,  der  vare  fast  bosatte  der  i 
Byen,  havde  en  Mængde  ambulante  Ditto  allerede 
længe  før  min  Ankomst  slaaet  sig  ned  overalt, 
hvor  der  kun  lod  sig  stille  Noget  paa  Benene, 
der  lignede  en  Boutik.  Efter  en  uafbrudt,  træt- 
tende Søgen  hele  Byen  igjeunem,  lykkedes  det 
mig  endelig  den  13de  Marts,  den  Dag.  da  Ilden  fra 

de  preussiske  Batterier  paa  Broager  første  Gang 
aabnedes,  at  formaae  en  Sadelmager,  der  boede 
i  Gaden  foran  Raadhuset,  til  at  fraflytte  og  over- 
lade mig  sin  Boutik.  Beboelsesleilighed  kunde 
der  ikke  være  Tale  om,  men  ved  at  indrette 
Vadskekj ælderen  til  Sovekammer  for  sine  fem 
Børn,  og  sætte  min  Seng  etc.  ind  i  det,  de  hid- 
til havde  benyttet,  skaffede  han  mig  dog  et  Sted, 
hvor  jeg,  for  første  Gang  siden  min  Ankomst  til 
Byen,  ved  Nattetid  kunde  have  Tag  over  Hovedet. 
Indtil  den  Tid  havde  jeg  hver  Nat  maattet  søge 
Nattelogis  ombord  paa  Postdampskibene  fra 
Korsør,  og  at  jeg  ikke  søgte  forgjæves,  maa  jeg 
med  Taknemmelighed  erindre,  thi  Gjæstgiver- 
gaardene  vare  saa  overfyldte  og  Privatlogis  saa 
langt  udenfor  Sandsynlighedens  Grændse,  at 
Damp  skibsførerne  s  Gjæstfrihed  upaatvivlelig  be- 
friede mig  og  vistnok,  mange  andre  Tilreisende 
fra  at  ligge  paa  Gaden  —  en  Situation,  der 
overalt  og  altid  maa  være  uhehagelig,  men  som 
jeg  dog  ikke  kan  tænke  mig  værre,  end  der  og 
dengang.  Veiret  havde  nemlig  i  længere  Tid 
været  raat  og  sludfuldt,  og  en  Mellemting  af 
Regn  og  Snee  udgød  sig  næsten  uafbrudt  over 
det  ellers  saa  deilige,  nu  saa  trist  udseende  Als. 
Ingen  satte  i  cle  Dage  sin  Fod  iland  paa  den 
af  Soldater,  Heste  og  Vogne  mylrende  Skibsbro 

i  Sønderborg,  uden  strax  uvilkaarlig  at  trække 
den  tilbage  igjen,  og  havde  man  omsider  vovet 
sig  ud  i  det  næsten  kvarteerhøie  Moradslag,  der 
udbredte  sig  over  bele  Havnepladsen,  hvor  skyndte 
man  sig  da  ikke  over  denne  ind  i  Gaderne,  i 
Haab  om  der  at  finde  et  bedre  Føre.  Dette 
Haab  opgav  man  dog  snart,  thi  overalt,  i  Gader 
som  paa  Torve,  maatte  man  arbeide  sig  igjen- 
nem  det  samme  væmmelige  Ælteføre.  Havde 
man  imidlertid  været  saa  betænksom  at  forsyne 
sig  med  solide,  vandtætte  Støvler,  lærte  man 
snart  at  finde  sig  i  denne  Ulempe,  ja,  der  var 
Øieblikke,  i  hvilke  man  endog  følte  et  vist  Vel- 
være og  en  sand  Tilfredshed  med  Ens  egen 
Skjæbne  i  Sammenligning  med  Andres,  og  dette 
skete  navnlig  naar  man  stødte  paa  en  og  anden 
Ulykkelig,  der  af  Uvidenhed  eller  Forfængelighed 
gav  Møde  med  Blanklæders-  eller  lakeret  Fodtøi. 
En  Saadan,  der  fra  Dampskibet  strax  efter  An- 
komsten forgjæves  havde  sendt  Bud  til  alle  By- 
ens Skomagere  om  Vandstøvler,  erkj endte  saa 
dybt  sin  Mangel  paa  „Gangbarhed"  deri  Byen, 
at  han  af  en  af  Skibsfolkene  lod  sig  bære  over 
til  det  ved  Havnen  liggende  Hotel  „  Aissund'', 
leiede  derfra  en  Vogn  til  en  Udflugt  i  Sønder- 
borg og  Omegn,  og  reiste  næste  Formiddag  med 
Dampskibet  tilbage  til  Korsør,  uden  at  have  sat 

sin  Fod  paa  den  alsiske  Jordbund  —  medmindre 
man  til  denne  vil  henregne  det  smudsige  Gulv 
i  Hotellet.  En  af  hans  Reisefæller,  en  ung,  flot 
Kjøhenhavner,  havde  efter  eget  Sigende  ombord 
paa  Dampskibet  betragtet  dens  Andens  lakerede 
Fodbedækning  med  misundelige  Blikke  og  følt 
sig  betydelig  generet  ved  selv  at  gaae  med  et 
Par  tyksaalede  Vandstøvler,  som  hans  Familie 
ved  Afreisen  ligefrem  havde  paatvunget  ham. 
Men  under  hans  Ophold  i  Sønderborg  steg  de 
før  saa  ringeagtede  Fedtlæders  Støvler  ligesaa 
høit  i  hans  Agtelse,  som  Blanklæders  dalede ;  og 
man  kuDde  virkelig  ogsaa  med  ligesaa  god  Grund 
have  anbefalet  sidstnævnte  til  Trædning  af  Tørv, 
som  til  dengang  at  traske  gjennem  Sønderborg 
Gader  med. 

Og  dog  var  Føret  i  Sønderborg  næsten  re- 
spektabelt mod  det  Uføre,  der  fandtes  ovre  paa 
Dybbølsiden  i  og  omkring  Skandserne.  Den,  der 
ikke  i  hine  Dage  har  seet  vore  Troppeafdelinger 
efter  endt  Forposttjeneste  vende  tilbage  til 
Sønderborg,  vil  ikke  kunne  danne  sig  noget 
Begreb  om  Veienes  Beskaffenhed  derovre  eller 
om  vore  Soldaters  Udseende  efter  en  saadan 
Tour.  De  vare  tilsølede  i  en  næsten  utrolig 
irrad.  Støvlerne  vare  som  trukne  op  af  et 
Morads,    den   lange    Feltkappe,    de    opsmøgede 

Beenklæder,  ja  endogsaa  Vaabenfrakken  garne- 
rede med  et  saa  tykt  Lag  Snavs,  og  Folkene 
forresten  saa  overstænkede  fra  Top  til  Taa,  at 
man  knap  kunde  tænke  sig  Muligheden  af  at 
de  nogensinde  igjen  kunde  blive  rene,  —  men 
hvergang  disse  ved  Hjemkomsten  til  Kantonne- 
menterne saa  tilsølede  og  dertil  i  Reglen  af 
Regn  eller  Snee  gjennemblødte  Afdelinger  efter 
faa  Dages  Forløb  atter  droge  over  i  Stillingen, 
havde  Mandskabet  altid,  om  ikke  et  propert,  saa 
dog  et  reent,  anstændigt  Udseende.  Og,  enten 
Marschen  gik  frem  eller  tilbage,  lød  Sangen 
endnu  dengang  bestandig  muntert  fra  Rækkerne; 
det  var  først  senere,  da  Beskydningen  af  Dyb- 
bølstillingen blev  mere  og  mere  overvældende, 
at  den  sagtnede  noget,  den  forstummede  aldrig. 
Men  Soldaten  havde  det  ogsaa  saa  godt, 
som  han  under  de  daværende  Omstændigheder 
med  Billighed  kunde  forlange.  Han  blev  i  Reg- 
len behandlet  humant  af  sine  Overordnede  og 
skaanet  for  Anstrengelse,  hvor  det  kun  lod  sig 
gjøre ;  i  Kantonnementet  var  han  fritaget  for  det 
Meste  af  hvad  der  i  Fredstid  gjør  Tjenesten  saa 
triviel  og  trættende,  saasom  Paradeexercits,  over- 
dreven Pudsning  af  Vaaben  og  Armatur  etc.  og, 
hvad  navnlig  den  Bondefødte  sætter  megen  Priis 
paa,    Naturalforpleiningen    var    god    og    rigelig 

Desuden  var  der  fra  flere  Sider  draget  Omsorg 
for  at  gjøre  ham  Opholdet  i  Sønderborg  behage- 
ligt: flere  Timer  daglig  kunde  han  gratis  forly- 
ste sig  ved  Brigademusiken,  der  om  Eftermid- 
dagen spillede  udenfor  General  Gerlach  s  Bolig 
og  om  Aftenen  gav  Tappenstreg  til  Bedste,  og 
vilde  han  afsee  en  Mark  kunde  han  tillige  aabne 
sig  Adgang  til  Theatret  i  Hotel  „Aissund",  hvor 
der  hver  Aften  for  fuldt  Huus  blev  spillet  og 
dandset  af  et  Selskab  under  Hr.  Edv.  Hansens 
Direktion. 

Officererne  mødte  temmelig  fuldtalligt  til 
disse  Adspredelser,  men  de  havde  langtfra  den 
Nydelse  af  det  theatralske  Traktement,  som 
Størsteparten  af  deres  Underordnede;  de  vare 
mere  forvænte,  fandt  som  Følge  deraf  gjerne  en 
eller  anden  Afsmag  ved  Maden,  og  toge  kun  til- 
takke med  den  i  Mangel  af  nogen  bedre.  Og 
som  det  gik  med  Aandsbespiisningen,  saaledes 
ogsaa  med  den  legemlige.  Enten  det  nu  hid- 
rørte fra  ligefrem  Kræsenhed  eller  fra,  at  hverken 
de  eller  deres  Oppassere  havde  noget  stærkt 
udviklet  gastronomisk  Talent,  nok  er  det,  de 
fleste  Officerer  kunde  ikke,  som  Soldaterne,  finde 
sig  i  hver  Dag  at  nyde  den  unægtelig  noget 
ensformige  Naturalforpleiningsmad,  og  da  de 
Færreste  vare  saa  heldige    at    have  Adgang    til 

Kvarteerværtens  eller  nogen  anden  Privatmands 
Middagsbord,  var  der  selvfølgelig  en  Mængde, 
der  maatte,  eller  rettere  sagt  vilde  spise  til 
Middag  paa  Gjæstgivergaardene.  Vilde  spise  er 
det  rette  Udtryk,  thi  paa  de  fleste  sønderborg- 
ske Gjæstgivergaarde  kunde  der  i  den  Tid  ikke 
være  Tale  om  varm  Mad;  Morgen,  Middag  og 
Aften  blev  der  kun  serveret  Smørrebrød,  og  dette 
endda  som  oftest  af  en  høist  kummerlig  Beskaf- 
fenhed. Kun  i  Gjæstgivergaarden  „Holsteinisches 
Haus"  og,  men  dog  kun  en  kort  Tid,  i  Hotel 
„Aissund"  var  et  Par  Retter  Middagsmad  at  op- 
drive, men  Tilstrømningen  til  disse  Steder  var 
saa  stor,  og  Madforraadet  i  Forhold  dertil  saa 
lidet,  at  det  i  Reglen  kun  strakte  til  den  ene 
Halvdeel  af  Gjæsterne,  den,  der  kom  først.  Den 
forcerede  Marsch,  i  hvilken  man  til  en  vis  Tid 
paa  Dagen  kunde  see  endeel  Officerer  bevæge 
sig  gjennem  Gaderne,  og  som  ikke  sjeldent  gik 
over  til  halvt  Løb,  var  derfor  i  de  fleste  Til- 
fælde kun  et  Væddeløb  om  •  Middagsmaden. 
Officererne  vare  saaledes  i  Henseende  til  en  ikke 
uvæsenlig  Deel  af  det,  hvis  Mangel  skal  kunne 
reducere  Helten  til  Ingenting,  stillede  mere  uhel- 
digt end  Soldaterne,  og  Overkommandoen,  der 
maa  have  indseet  det  Farlige  heri,  opfordrede 
derfor  Korpsintendanturen  til  at  sætte  sig  i  Virk- 

somhed  for  at  formaae    en  Mand    af  Faget,    en 
dygtig  Restaurateur  eller  Gjæstgiver,  til  at  over- 
tage Driften  af  Reimuths  Hotel,  med  hvis  Eier- 
inde  der  var   truffen    Aftale    angaaende  Afstaa- 
elsesbetingelserne.     Men,   uagtet  Korpsintendan- 
turen tilbød  vedkommende  Entrepreneurer    flere 
Begunstigelser,    saasom    fri  Befordring  af  Varer 
og  Inventarium,  fuldstændig  Erstatning  for  mu- 
lige Tab  ved  indtrædende  Bombardement  o.  s.  v. 
og  uagtet  den  efterhaanden  afsluttede  Kontrak- 
ter med   tre   forskjellige  Reflektanter,    opnaaede 
man  dog  kun  at  see  den  ene    af   disse   fungere 
som  Vært  i  Hotellet  —  og   det    endda    kun    en 
eneste  Dag.    —    Den  Første,    en    Klubvært   fra 
Aalborg,  der  i  Begyndelsen  af  Marts  Maaned  op- 
holdt sig  i  Sønderborg,  betingede  sig  blot  nogle 
faa  Dages  Frist  til  fra  sit  Hjem    at   hente  Per- 
sonale og  Rekvisiter,  og  forpligtede  sig  til  der- 
efter ufortøvet  at  overtage  Hotellets  Drift.     Han 
reiste,  men,  uagtet  et  af  de  i  Transportfart   for 
Intendanturen    værende    Dampskibe    skal    være 
bleven    beordret    til    Aalborg    til    Befordring    af 
ham  og  hans  Sager,  vendte  han  dog  aldrig  til- 
bage.    Det  kortvarige  Bombardement  af  Sønder- 
borg i  Midten  af  Marts  Maaned  har  formodent- 
lig afskrækket  ham.  —  Nu   maatte  Korpsinten- 
danturen søge  en  Anden,  og  den  traf    da    atter 

en  Klubvært,  dennegang  en  fra  Slagelse.  Akkor- 
den blev  sluttet,  og  Eftermiddagen  den  2den 
April  arriverede  Manden  til  Høruphav  med  Post- 
dampskibet fra  Korsør,  medhavende  en  Mængde 
Kjøkken-  og  andet  Inventarium,  en  Huusjomfru, 
tre  Piger  og  et  Par  Opvartere.  Alt  blev  læsset 
paa  Vogne,  og  med  disse  begav  han  sig  paa 
Veien  til  Sønderborg.  Beskydningen  af  denne 
By  var  imidlertid  samme  Eftermiddag  bleven 
aabnet  med  stor  Voldsomhed,  og  han  var  ikke 
kommen  ret  langt,  inden  store  Flokke  af  dens 
ulykkelige  Indvaanere,  Mænd,  Kvinder  og  Børn 
mellem  hverandre,  flygtende  kom  ham  imøde. 
De  fleste  vare  tilfods,  enkelte  tilvogns,  men  alle 
slæbte  eller  medførte  de,  hvad  de  formaaaede  af 
Sengklæder  og  andet  Bohave;  selv  Børn  og 
Gamle,  der  neppe  kunde  bære  sig  selv,  kom 
ikke  tomhændede.  Dette  Syn,  i  Forbindelse  med 
de  Flygtendes  Beretninger,  var  ham  Nok  —  han 
lod  gjøre  omkring  med  Vognene,  kjørte  tilbage 
til  Høruphav,  fik  alle  sine  Sager  ombord  igjen, 
og  næste  Formiddag  førte  Dampskibet  ham  og 
hele  hans  Suite  tilbage  til  Korsør,  Ogsaa  han 
reiste,  for  aldrig  mere  at  vende  tilbage.  —  Med 
den  Tredie,  en  bekjendt  flink  og  dygtig  kjøben- 
havnsk  Restaurateur,  syntes  det  at  skulle  gaae 
bedre,  thi  han  opnaaede  virkelig  at  flytte  ind  i 

Hotellet  —  men  uheldigviis  skete  dette  først  om 
Eftermiddagen  den  17de  April.  Enhver,  der  er- 
indrer den  forfærdelige  Kanonade,  der  fandt 
Sted  den  følgende  Nat,  i  hvilken  hvert  Secund 
en  hvislende,  knusende  Granat  blev  slynget  mod 
vore  Forskanclsninger,  Enhver,  der  Dagen  efter 
i  Sønderborg  var  Vidne  til  de  Rædsler,  Kampen 
om  Dybbølstillingen  førte  med  sig,  og  hvoraf  de 
mange  blødende,  lemlæstede  Mennesker,  der 
bleve  bragte  gjennem  Byen  til  Ambulancerne, 
ikke  var  den  mindst  grufulde,  —  enhver  Saa- 
dan  vil  kunne  forstaae,  at  en  i  det  idylliske  Ny- 
holte  og  det  fredelige  Kjøbenhavn  forvænt  Re- 
staurateur  under  disse  Omstændigheder  maatte 
finde  Opholdet  i  Hotel  Reimuth  mildest  talt 
uhyggeligt,  og  at  han  derfor  saa  hurtig  som 
muligt  pakkede  ind  og  midt  under  Kamptumme- 
len fraflyttede  sin  saa  nylig  tiltraadte  Leilighed. 
Ogsaa  han  var  „vel  reist",  og  uden  noget  au 
revoir  forlod  han  Als  et  Par  Dage  efter.  — 
Saaledes  gik  det  da  til,  at  Bestyrelsen  af  Hotel 
Reimuth,  fra  hvilket  Eierinden  var  flygtet  i  de 
første  Bombardementsdage,  fra  den  Tid  til  no- 
get efter  Ais'  Indtagelse  bestandig  forblev  i 
Hænderne  paa  Huusknegten,  en  Funktionair, 
som  vi  kalde  Gaardskarl.  Denne  Huusknegt  var 
en  skikkelig,  godmodig  Fyr,  der,  uden  at  præten- 

dere  noget  Stainnavn,  gik  under  Navnet  Chri- 
stian, og  som,  assisteret  af  et  Par  behjertede 
Opvartningspiger,  kjækt  holdt  Stand  under  hele 
Bombardementet,  hvis  ubehagelige  Sendebud 
forøvrigt  ikke  aflagde  ham  noget  forstyrrende 
Besøg,  naar  undtages  en  eneste  Granat,  der 
uden  at  saare  noget  Menneske  slog  ned  i  Bag- 
huset. Trods  al  Korpsintendanturens  Umage 
blev  da  saaledes  i  Sønderborg  Alt  ved  det 
Gamle:  Middagsmaden,  den  saa  stærkt  efter- 
spurgte Middagsmad,  blev  hverken  rigeligere 
eller  bedre,  og  dersom  en  driftig  Skræderkone 
ikke  havde  faaet  den  heldige  Indskydelse,  at 
jage  sin  Mand  ned  af  Bordet  og  indrette  dette 
for  Middagsabonnenter,  vilde  den  en  Tidlang, 
navnlig  efterat  „Holsteinisches  Haus"  var  ned- 
brændt, have  været  aldeles  uopnaaelig.  — 

Hidtil  havde  Seiladsen  paa  Sønderborg  væ- 
ret fri  og  uhindret,  men  da  Batterierne  paa 
Broager  oleve  demaskerede,  og  Ilden  fra  dem 
aabnet  mod  vore  Værker,  ophørte  den  ganske, 
og  Postdampskibene,  saavelsom  alle  andre  Far- 
tøier,  gik  nu  til  Høruphav  for  at  losse  og  lade. 
Indseilingen  til  Sønderborg  var  nemlig  ikke  læn- 
ger sikker,  men  kunde  bestryges  fra  Broager. 
Jeg  var  ombord  paa  Postdampskibet,  da  det  i 
Midten   af  Marts  Maaned  for   sidste  Gang  afgik 

fra  Sønderborg,  og  inden  vi  endnu  vare  komne 
rigtig  ud  af  Havnen,  bad  Kapitainen  os  Passa- 
gerer om  at  være  belavede  paa  en  Hilsen  der- 
ovrefra. Denne  udeblev  dog,  men  de  fleste  Om- 
bordværende aacdede  dog  først  rigtig  let,  da  vi 
vare  ude  af  Skudvidde.  — 

Nogle  faa  Dage  efter  vendte  jeg  tilbage  til 
Als,  men  dennegang  førte  Dampskibet  mig  ind 
til  Høruphav,  og  efter  sexten  Aars  Forløb  gjen- 
saae  jeg  nu  dette  Fiskerleie,  til  hvilket  jeg  en 
Eftermiddag  i  1848  havde  foretaget  en  Fodvan- 
dring fra  mit  nærliggende  Kantonnement.  Den- 
gang kastede  den  dalende  Midsommersol  sin 
Glands  over  de  smaae,  straatakte  Hytter,  der 
syntes  ligesom  Fuglereder  at  hænge  fastklinede 
til  den  steile  Skrænt  langs  den  bueformede 
Strandbred ;  den  spredte  sit  Guld  over  det  store 
Vandbassin,  der  dannes  af  Kegenæs'  og  Ais' 
smilende,  skovklædte  Kyster,  og  i  hvis  glimrende, 
speilglatte  Flade  den  deilige  Indfatning,  den 
blaa  Himmel  og  nogle  faa  Smaaj agter  ogFisker- 
baade  speilede  sig,  ■ —  og  det  fattige  Fiskerleie 
med  de  fredeligt  syslende  Beboere  forekom  mig 
dengang,  som  det  laae  der  i  den  stille  Sommer- 
aften, omgivet  af  Bakker  og  Dale,  Skov  og  Sø, 
som  et  yndigt,  levendegjort  Billede  af  en  gam- 
mel Idyl.  • —  Det  Høruphav,    ved  hvis  lange,    af 

IngeDieurkorpset  fornylig  byggede  Landgangsbro 
jeg  nu  steg  iland,  var  i  ingen  Henseende  sol- 
beskinnet, den  idylliske  Fred  og  Ro  var  for- 
svunden, Veiret  mørkt,  raat  og  sludfuldt,  og  i  et 
om  muligt  endnu  værre  Uføre  end  i  Sønderborgs 
Omegn  blev  en  Mængde  beklagelsesværdige  Væ- 
sener, to-  og  fiirbenede  mellem  hverandre,  under 
aldrig  standsende  Kommandoraab,  Skjældsord 
og  Eder  af  Intendanturforvaltere  og  andre  Be- 
falingsmænd drevne  frem  og  tilbage.  Høruphav 
var  netop  i  de  Dage  blevet  eneste  Ind-  og  Ud- 
skibningssted for  Armeen  paa  Als,  og  den  Tum- 
mel, Travlhed  og  Trængsel,  der  som  Følge  deraf 
herskede,  gjør  man  sig  vanskeligt  noget  Begreb 
om.  Hele  Transportflaaden  var  samlet  her,  og 
medens  et  Fartøi  udskibede  Hø  og  Halm,  los- 
sede et  andet  Havre,  et  tredie  Tømmer  og  Bræ- 
der,  hist  var  man  ifærd  med  at  udlosse  svært 
Fæstningsskyts  med  dertil  hørende  Granater, 
Shrapnells  og  Fuldkugler,  og  der  havde  endeel 
Kavallerister  travlt  med  at  udskibe  deres  Heste. 
—  At  af  den  Mængde  Vogne,  der  behøvedes  for 
at  føre  alle  disse  forskjellige  Gj  en  s  tande  til  Ma- 
gasinerne, den  ene  ikke  sjeldent  maatte  komme 
den  anden  iveien  under  den  evindelige  Kj  ør  s  el  frem 
og  tilbage  paa  de  smalle  Broer  ved  Horuphav,  og 
dtrved    foraarsage   en    øieblikkelig  Standsning  i 

Færdselen,  var  uundgaaeligt,  men  en  saadan  blev 
i  Reglen  hurtig  hævet  ved  Anvendelsen  af  de 
omtalte  rhetoriske  Kraftmidler.  Det  var  ved 
saadanne  Leiligheder  især  de  ulykkelige  sydsles- 
vigske Ægtbønder,  det  gik  ud  over,  thi  de  fik 
gjerne  Skylden,  selv  om  Feilen  laa  hos  de  mi- 
litaire  Trainkudske.  Udgød  ogsaa  en  Gang  imel- 
lem den  aldrig  udeblivende  Strøm  af  Skjældsord 
sig  over  en  af  disse,  var  det  kun  som  Vand  paa  en 
Gaas,  medens  den  derimod  fordetmeste  lod  til 
smerteligt  at  berøre  de  iforveien  noksom  ned- 
trykte Ægtvognskudske.  Disse  stakkels  Men- 
nesker, der  i  Begyndelsen  af  Februar  Maaned 
havde  forladt  deres  Hjem,  i  Haab  ornat  gjensee 
det  om  nogle  faa  Dage,  naar  Ægtkjørselen  var 
tilende,  men  som  fra  Dannevirke  havde  maattet 
følge  med  Armeen  og  ved  denne  bleve  tilbage- 
holdte i  henved  fem  Maaneder  —  førte  virkelig 
endnu  dengang,  langt  inde  i  Marts  Maaned,  en 
høist  ynkværdig  Tilværelse,  som  det  lod  til,  In- 
gen havde  Øie  eller  Hjerte  for.  Til  alt  Held 
bleve  Korrespondenterne  for  nogle  kjøbenhavnske 
Blade  opmærksomme  paa  de  i  saa  høi  Grad  Nød- 
lidende; smukt  og  indtrængende  paakaldte  de 
den  heri  Landet  aldrig  svigtende  private  God- 
gj ørenhed,  og  inden  ret  længe  var  ved  Bidrag 
af  Penge    og  Klædningsstykker    fra    alle  Kanter 

den  værste  Nød  afhjulpen.  Ogsaa  i  andre  Hen- 
seender blev  Tilstanden  bedre,  selv  den  raa  Til- 
tale forstummede  lidt  efter  lidt,  og  da  endelig 
Vorherre  gjorde  Luften  mildere,  var  der  kun 
et  væsenligt  Savn  tilbage,  men  rigtignok  et  me- 
get væsenligt,  nemlig  Hjemmets.  Under  mit 
senere  Ophold  i  Høruphav  efter  Indtagelsen  af  Dyb- 
bøl stillingen,  gjorde  jeg  Bekjendtskab  med  en 
af  Kudskene  ved  den  derværende  Vognpark,  en 
Boelsmand  fra  Nykirke  i  Angel.  Han  havde  sine 
Heste  staaencle 'i  Skovfogedhuset,  hvor  jeg  boede, 
og  her  havde  han,  der  hjemme  var  vant  til 
en  god,  blød  Seng,  sit  Halmleie  i  Stalden  i  en 
tom  Baas  ved  Siden  af  Hestenes.  Da  vi  saa- 
ledes  vare  Huusfæller,  havde  jeg  Leilighed  til 
daglig  at  see  og  tale  med  ham.  Den  gamle, 
skikkelige  Mand  udtalte  da  næsten  altid  paa  en 
rørende,  veemodig  Maade  sin  inderlige  Længsel 
efter  Kone  og  Børn,  fra  hvilke  ban  saa  brat  og 
uventet  var  bleven  bortrevet ;  han  var  næsten  syg 
af  Hjemvee,  og  det  var  ikke  at  undres  over, 
thi  hans  Længsel  fik  hver  Dag  ny  Næring  derved, 
at  han  fra  Klinten  ved  Høruphav  tydelig  kunde 
skimte  sit  Hjems  hvide  Mure,  ja,  i  klart  Veir 
endog  see  Røgen  hvirvle  sig  iveiret  fra  Skorste- 
nen. Og  dog  var  Klinten  hans  kjæreste  Op- 
holdssted. 

Fra  Høruphav  skyndte  jeg   mig  til  Sønder- 
borg,  som  jeg  længtes  efter  at  gjensee,  da  den 
under  min  Fraværelse  havde  maattet  udholde  en 
Beskydning  paa  flere  Timer.     Nogen  stor  Skade 
havde  denne  ikke  anrettet,  dens  eneste  Kj ende- 
tegn af  nogen  Betydenhed   var    det    aldeles    al- 
klædte  Sparre-  og  Lægteværk  paa  et  Huus  tæt- 
ved min  Bopæl,  hvor  Tagstenene  paa  en  næsten 
ubegribelig  Maade  vare  blevne  splittede  til    alle 
Kanter  af  en  paa  Loftet  sprungen  Granat.     Trods 
denne  Paamindelse  kunde  Byens  Indvaanere  ikke 
bekvemme    sig    til    at    troe    paa   noget  egenligt 
Bombardement,    og   de  fleste  af  dem  have  vist- 
nok  med   min  Vært    stolet   paa    Sandheden    af 
det,  Gud  veed  hvorfra,    udbredte  Rygte,    at  den 
preussiske  Overgeneral  havde  givet  bestemt  Til- 
sagn om,    at  Bombardement  af  Byen  kun    vilde 
finde  Sted  efter  et  Døgns  Varsel,  og  at  der  saa- 
ledes  vilde  blive  givet  Indbyggerne  en  kort  Frist 
til    at    redde    deres   vigtigste  Eiendele  fra  Øde- 
læggelsen,    —    Skjærtorsdag    aabnede    jeg    min 
Forretning    paa    det    omtalte    Sted ,     men    den 
havde  heldigviis  ikke  naaet  noget  stort  Omfang, 
da  den  en  halv  Snees  Dage  efter,  Mandagen  den 
4de  April,  ved  en  i  ligesaa  høi  Grad  hurtig  som 
uventet  Afsætning  af  mit  Varelager,    af  sig  selv 
blev  hævet. 

Tirsdag  Aften  i  den  stille  Uge  overraskedes 
saavel  Civile  som  Militære  i  Sønderborg  ved 
Synet  af  Hans  Majestæt  Kongen,  der  om  Efter- 
middagen ganske  uventet  var  indtruffen  til 
Høruphav  og  nu,  med  General  Gerlach  ved  sin 
Side,  paa  en  simpel  Brædevogn  kjørte  gjennem 
Byen  over  i  Sundeved.  Her  aflagde  han  Besøg 
i  Skandserne  og  talte  venligt  og  opmuntrende 
til  Soldaterne.  Flere  Steder,  saaledes  i  den 
meest  exponerede  Skandse  Nummer  to,  hvis 
tappre  Kommandør,  Lieutenant  Anker,  ved  denne 
Leilighed  modtog  Ridderkorset  af  Kongens  egen 
Haand,  opholdt  denne  sig  uforfærdet  i  længere 
Tid  og  udviste  navnlig  en  beundringsværdig  Ro 
og  Koldblodighed,  da  en  Granat  hylende  foer 
tæt  over  Skandsen,  hvor  han  stod,  og  sprang  i 
et  halvt  Hundrede  Skridts  Afstand.  Efter  et 
tre  til  fire  Timers  Ophold  derovre,  vendte  Hans 
Majestæt  henimodKlokken  12  tilbage  tilSønderborg, 
og  tog  for  den  Nat  ind  hos  Borgemesteren,  Ju- 
stitsraad  Finsen. 

Dagen  efter  stod  jeg  netop  i  Nærheden  af 
dennes  Bopæl  og  talte  med  en  Bekjendt.  da  Hans 
Majestæt  med  Følge,  i  hvilket  blandt  Andre 
Krigsminister  Lundby  og  General  Gerlach  be- 
fandt sig,  kom  ud  derfra  og  tilfods  begav  sig 
gjennem  Byen  ud  til  den  umiddelbart  ved  samnit 

liggende,  saakaldte  Lysthunsbanke,  enhøii  Bakke, 
hvorfra  man  har   en  vid  Udsigt   over  Sundeved, 
Vemmingbund    og    Broagerland.       Da    jeg    ikke 
havde  Noget    at    forsømme    dermed,    fulgte   jeg 
efter  og  fik   derved    rig  Leilighed   til    at    glæde 
mig    over    den    Hjertelighed,    hvormed    Kongen, 
der  standsede  og  indlod  sig  i  Samtale  med  en- 
hver Officeer,    han  mødte,    tillige  tiltalte  enhver 
Underbefalingsmand   og  Menig,    der   udmærkede 
sig    ved    et    mere  end  almindeligt  karakteristisk 
Ydre.      Det  forbausede  mig  at  see  og  høre  den 
paa  engang  ærbødige,  rolige  og  bestemte  Maade, 
hvorpaa     Folkene    besvarede     Hans    Majestæts 
Spørgsmaal;  det  var    næsten,    som    om  de  hver 
Dag  talte    med    deres  Konge.    —    Et  Svar,   der 
syntes    mig    en  Smule  skalkagtigt,  har  jeg,  som 
et  Bidrag  til    den  danske  Soldats  Karakteristik, 
optegnet.      Lige  i  Udkanten    af  Byen    havde    et 
Par  Soldater,  hvoraf  den  ene  var  en  Sjællænder 
med  et  prægtigt    Skjæg    og    en    ægte    soldater- 
mæssig    Holdning,    ved    Togets  Nærmelse    gjort 
Front  med  skarpskuldret   Gevær.      Kongen  stod 
et  Øieblik  stille,  betragtede  med  synlig  Tilfreds- 
hed den  smukke  Soldat,    og    spurgte,    idet    han 
nikkede  mildt  til  dem  begge:  „Naa,  Folk,  hvor- 
dan har  I  det?     I  har  det  vel  godt?"    —    Ved 
denne    Tiltale    rettede  Sjællænderen    sig  yderli- 

gere,  trak  sit  Gevær  endnu  skarpere  an,  og 
svarede  i  en  fast  og  alvorlig  Tone:  „Jo  Tak, 
Deres  Majestæt!  —  efter  Omstændighederne!" 
—  Det  forekom  mig,  at  Kongen  smilede,  da  han 
gik  videre. 

Paa  den  omtalte  Udsigtsbakke  opholdt  Hans 
Majestæt  sig  i  længere  Tid,  vistnok  henved  en 
Time,  og  iagttog  med  spændt  Opmærksomhed 
det  store  Skuespil  paa  den  anden  Side  at  Als- 
sund  og  Vemmingbund,  Kampen  mellem  vore  og 
de  fjendtlige  Batterier.  Stillingen  blev  netop 
den  Dag  beskudt  temmelig  stærkt,  især  fra  Bat- 
terierne paa  Broager,  og  fra  vore  Skandser  be- 
svaredes Ilden  usædvanlig  livligt,  —  maaskee 
man  paa  begge  Sider  har  vidst,  at  en  Konge 
bivaanede  Forestillingen.  —  Det  er  et  i  Sand- 
hed storartet  Skuespil,  der  foregaaer  paa  den 
foran  os  udstrakte,  solbeskinnede  Scene.  Fra 
den  ophøiede  Tilskuerplads,  hvor  Kongen  med 
sit  Følge  befinder  sig,  kan  man  tydelig  see,  saa- 
vel  den  hvide  Røg,  der  viser  sig,  naar  Kanonerne 
affyres,  som  de  sort-  og  hvidbrogede  Støv-  og 
Røgskyer,  der  hvirvle  sig  iveiret,  naar  Granaterne 
slaae  an  og  springe ;  i  det  stille  Veir  trænger  sig 
enhver  Lyd  dernede  fra  herop,  man  hører  Knal- 
det, saavel  naar  Skuddet  gaaer  af,  som  naar  Gra- 
naten sprænges,  og,  naar  denne  ikke  slaaer  ned  i 

Jorden,  da  tillige  Braget  af  Anslaget  mod  det 
sig  til  alle  Sider  splittende  Muur-  og  Træværk. 
Det  er  et  Skuespil,  spændende  som  faa,  thi  Ingen 
kan  vide,  hvorledes  det  vil  ende,  saalidt  som 
Nogen  af  os  veed,  hvormange  tappre  Soldater 
de  i  dette  Øieblik  springende  Granater  bringe 
Død  eller  Lemlæstelse.  Tanken  om,  hvor  skjæb- 
nesvangert  hvert  Minut  er  for  saa  mangen  Deel- 
tager  i  dette  blodige  Drama,  bringer  Alvor  i  et- 
hvert Aasvn  og  ikke  mindst  i  Kongen  af  Dan- 
marks: det  er  jo  den  sidste  lille  Rest  af  det 
Land,  hvor  hans  Vugge  stod,  hvorom  der  nu 
kæmpes  saa  blodigt  og  haardnakket.  — 

Paa  Udsigtsbakken  befandt  der  sig  fra  Mor- 
gen til  Aften  bestandig  en  Mængde  saavel  civile 
som  militaire  Skuelystne,  og  dette  var  ogsaa 
Tilfældet  hin  Dag,  paa  hvilken  desuden  Hs. 
Majestæt  havde  draget  en  ikke  lille  Hob  med 
sig  derop.  Kongen  og  hans  Følge  fandt  sig  der- 
for ogsaa  snart  omringedp  af  en  talrig  Kreds, 
der  dog  holdt  sig  i  en  saadan  Afstand,  at  Ud- 
sigten blev  fri  til  alle  Sider.  Hs.  Majestæt  havde 
kun  opholdt  sig  nogle  faa  Minutter  deroppe,  da 
en  Soldat,  en  Menig  af  10de  Regiment,  paa  en- 
gang traadte  ud  af  Kredsen,  nærmede  sig  Kon- 
gen med  hurtige,  faste  Skridt,  og,  idet  han  gjorde 
militair  Honneur,  udbad  sig  hans  Naade  og  Bi- 

stand  i  et  for  sig  vigtigt  Anliggende.  Mild  og 
venlig  gav  Kongen  ham  Tilladelse  til  at  frem- 
føre, hvad  der  laae  ham  paa  Hjerte,  og  Manden 
fortalte  nu,  at  han  var  en  født  Nordslesviger 
og  bosiddende  i  Haderslev,  hvor  han  ved  sin 
Afgang  til  Armeen  havde  efterladt  Kone  og  tre, 
fire  Børn  i  meget  trange  Kaar.  Disse  vare  un- 
der hans  Fraværelse  blevne  forværrede  i  den 
Grad,  at  hans  hurtigst  mulige  Tilbagekomst  til 
Hjemmet  var  det  Eneste,  der  kunde  redde  Fa- 
milien fra  ligefrem  Undergang,  og  hans  Bøn  gik 
derfor  ud  paa,  at  der  allernaadigst  maatte  blive 
meddeelt  ham  Afsked  fra  Krigstjenesten,  samt 
Tilladelse  til  at  vende  tilbage  til  sit  Hjem.  Som 
Beviis  for,  at  hans  Andragende  ikke  hidrørte  fra 
Mangel  paa  Mod  eller  Lyst  til  at  kæmpe  for 
Fædrelandet,  anførte  han,  at  han  under  forrige 
Krig  som  ganske  ungt  Menneske  frivillig  hårde 
deeltaget  i  Felttogene  1849  og  50.  Efterat  Hs. 
Majestæt  havde  udtalt,  at  den  rigtigste  Vei  vilde 
være,  at  indgive  en  Ansøgning  til  Krigsministe- 
riet, bemærkede  Soldaten,  at  dette  allerede  var 
skeet,  men  at  han  endDU  ingen  Kesolution  havde 
faaet,  hvorpaa  Kongen  spørgende  henvendte  sig 
til  Krigsministeren,  der  svarede,  at  han  meget 
godt  erindrede,  at  et  saadant  Andragende  var 
indkommet.     „Ja,  hvad  siger  De  dertil,  General?" 

spurgte  Kongen   nu  General  Gerlach,    der   med 
synlig  Utilfredshed  havde  overværet  denne  Scene, 
og    hvis    Utaalmodighed   ved   Kongens    Spørgs- 
maal  fik  Luft    i    et   ivrigt:    „Hvad  jeg    siger?" 
Efter  dette  Udbrud  vendte  han    sig   fra  Kongen 
til  Supplikanten  og  fortsatte  i  en  skarp,  for  ikke 
at  sige  bister  Tone:    „Jeg  siger,  det  passer  sig 
ikke  for  en  brav,  ærekjær  Soldat,  naar  han,  som 
Du,    staaer   ligeoverfor   Fjenden,    at  komme    og 
forlange  sin  Afsked!  Du  siger,  at  Du  har  Kone 
og  Børn  hjemme,  men  det  har  de  fleste  af  Dine 
Kammerater  ogsaa!  —  Dit  Andragende  kan  ikke 
bevilges!"  —  „Ja,  ja,  General!"  tog  nu  Kongen 
ligesom  beroligende  tilorde,  „men  der  kunde  dog 
maaskee  tages  Hensyn  til,  at  Manden  i  to  Krigs- 
aar  har  tjent    som  Frivillig;"    —    hvorpaa   han, 
uden  at  afvente  Generalens  Svar,  henvendte  sig 
til  den    forbløffede  Sønderjyde:  „Gaae  nu    rolig 
tilbage  til  Dit  Regiment,  og  lad  mig  see,  Du  op- 
fører Dig  hæderligt  og  bravt,  saa  skal  jeg   vide 
at  belønne  Dig!"     —  Dermed    traadte  Soldaten 
af,  og  den  lille  Episode  var  tilende.     Jeg  kunde 
ikke  Andet,  end  beundre  Hs.  Majestæts  ved  denne 
Leilighed   paa   engang  faste,  rolige    og   venlige 
Holdning,   der   vistnok  ikke  lidet  bidrog  til    at 
forstærke  det  Hurraraab,   der  bragtes   ham   ved 
hans  Bortgang  fra  Bakken. 

Lørdagen  den  2den  April  havde  Forretnin- 
ger ført  mig  til  Høruphav,  men  da  jeg  om  Efter- 
middagen fik  at  vide,  at  Fjenden  havde  begyndt 
at  beskyde  Sønderborg,  skyndte  jeg  mig  selv- 
følgelig tilbage  til  Byen.  Bombardementet  var 
i  fuld  Gang,  og  hvert  Øieblik  kom  et  af  de 
skrækkelige,  nogle  og  halvfjerdsindstyve  Pund 
tunge  Projektiler  ovre  fra  Broagerbatterierne 
med  et  forfærdeligt  Brøl  farende  gjennem  Luften, 
udbredende  Død  og  Ødelæggelse  i  den  ulykke- 
lige By.  Flere  Bygninger,  deriblandt  Hotel  Als- 
sund,  stode  allerede  i  Brand,  medens  en  Mængde 
Indvaanere,  især  fra  Byens  sydlige  Deel,  ved 
skyndsom  Flugt  søgte  at  undgaae  den  overhæn- 
gende Fare.  Paa  Pladsen  foran  Raadhuset 
mødte  mig  et  skrækkeligt  Syn.  En  Granat  var 
slaaet  ned  midt  imellem  et  Kompagni  af  16de 
Regiment,  der  stod  opstillet  paa  Gaden,  og,  idet 
den  sprang  i  den  tætte  Hob,  havde  den  deels 
dræbt,  deels  saaret  nogle  og  tyve  Mand.  Ambu- 
lancesoldaterne vare  ifærd  med  at  borttrans- 
portere de  mange  blødende,  lemlæstede  Menne- 
sker, hvis  halvt  undertrykte  Jamren  var  mig  i 
høi  Grad  piinlig  og  hjerteskærende;  jeg  kunde 
ikke  udholde  at  dvæle  ved  dette  rystende  Op- 
trin, men  skyndte  mig  nedad  Gaden  til  min 
nogle  faa  Huse   derfra  værende  Bopæl.      Gade- 

døren  stod  aaben,  men  forøvrigt  vare  alle  Døre 
aflaasede,  og  ikke  et  Menneske  at  see  eller 
høre  i  hele  Huset,  hvis  Beboere  jeg  derfor  antog 
niaatte  være  flygtede  ud  af  Byen,  indtil  det  med 
Et  faldt  mig  ind,  at  de  maaskee  kunde  være  i 
Kjælderen.  Her  fandt  jeg  virkelig  Husets  hele 
Personale  samlet  eller  rettere  sammenpakket  i  det 
før  omtalte  Sovekammer,  hvor  femten  Personer 
—  min  Vært  med  Kone  og  fem  Børn,  en  Tje- 
nestepige og  tre  Læredrenge,  samt  en  paa  2den 
Sal  boende  Malermester  med  Kone  og  to  smaae 
Børn  —  havde  søgt  et  Fristed  for  Granaterne, 
rigtignok  kun  et  imaginairt,  thi  Kjælderen  var 
saa  langt  fra  at  være  bombefast,  at  den  kun 
var  skilt  fra  Stueetagen  ved  denne's  Gulvbræd- 
der. 

Jeg  forestillede  saavel  min  Vært  som  Maler- 
mesteren, at  de,  saafremt  de  ikke  Tilde  bringe 
deres  Familier  i  Sikkerhed  udenfor  Byen,  ligesaa 
godt  kunde  opholde  sig  oppe  i  Huset  som  i 
Kjælderen,  men  heldigviis  -foretrak  de  dog  at 
blive  dernede.  At  flytte  fra  Byen  ansaae  de  for 
unødvendigt:  „Preusserne  skød  for  stærkt,  til  at 
det  kunde  vare  længe,  —  en  saadan  Byge  niaatte 
snart  drive  over!" 

Det  var  i  Sandhed  et  stort  Held,  at  de  for- 
bleve  i  Kjælderen,  thi  dersom  de,  efter  mit  Raad, 

vare  vendte  tilbage  til  deres  Leilighed  oppe  i 
Huset,  vilde  Maleren  og  hans  Familie  upaatviv- 
lelig  være  blevne  Dødens  Bytte :  nogle  faa 
Minutter  efter,  at  jeg  havde  forladt  dem,  slog  en 
Granat  gjennem  Husets  Tag,  Loftet  og  Gulvet 
i  Malerens  Dagligstue  ned  paa  første  Sal,  og 
brød  derfra  gjennem  den  tykke  Brandgavl  ind  i 
Nabohuset. 

Xu  bestemte  mine  Huusfæller  sig  endelig  til  at 
forlade  Byen.  I  en  Fart  bleve  store  Bylter  Seng- 
klæder, Gangklæder  ogKjøkkentøi  pakkede  sam- 
men, snart  vare  Alle  færdige  til  Udvandringen, 
og  et  Øieblik  efter  satte  Karavanen  sig  igang. 
Klynken  eller  Graad  hørte  jeg  ikke  af  en  Eneste, 
Alle,  saavel  Børn  som  Voxne,  viste  ved  Afskeden 
en  forbausende  Styrke  og  Rolighed.  —  Jeg  havde 
søgt  at  bekæmpe  min  Sindsbevægelse  saalænge 
som  muligt,  men  da  jeg  nu  stod  alene  tilbage 
og  kastede  mit  Blik  efter  de  Bortdragende,  da  jeg 
saae  dem,  Enhver  belæsset  med  hvad  han  havde 
anseet  for  det  Kostbareste  og  Uundværligste, 
Mødrene  hver  med  et  Barn  paa  Armen,  forlade 
deres  hidtilværende  lykkelige  Hjem;  da  jeg  saae 
den  Ængstelse,  hvormed  Store  og  Smaa  skottede 
iveiret,  hvergang  en  af  de  morderiske  Gra- 
nater istemte  sit  hvinende  Hyl  over  deres  Ho- 
veder,  og    hvorledes    de    derefter    fremskyndede 

Flugten  gjennern  den  lange  Gade,  hvor  disse 
Dødens  forfærdelige  Sendebud  hvert  Øieblik 
truede  med  at  indhente  dem  —  da,  maa  jeg  til- 
staae,  „var  der  ikke  saameget  af  min  Fader  i 
mig,  at  jo  hele  min  Moder  traadte  mig  i  Øiet." 
Jeg  havde  saagodtsom  intet  Besøg  af  Kun- 
der den  Aften,  og  havde  derfor  god  Ledighed 
til  at  see  mig  om  i  Nabolaget.  Dette  var  slemt 
medtaget.  De  fleste  Huse  mellem  Havnen  og 
Raadhuset,  der  for  Størsteparten  bestod  af  smaae, 
gamle  Bindingsværks  Bygninger,  vare  ramte  af 
Granater  og  skrækkelig  ramponerte.  De  færre- 
ste vare  skudte  i  Brand,  men,  hvor  det  var  Til- 
fældet, lykkedes  det  endnu  den  Aften  de  „ind- 
forskrevne" kjøbenhavnske  Brandfolk  at  slukke 
Ilden,  inden  den  greb  videre  om  sig.  Nogle 
Dage  senere,  da  Bombardementet  vedblev  og  til- 
tog i  Heftighed,  maatte  Slukningsforsøgene  op- 
gives, og  den  saakaldte  Ildbrigade  vendte  til- 
bage til  Kjøbenhavn.  —  Inden  jeg  tiltraadte  min 
Vandring,  var  det  blevet  mørkt  og  Beskydningen 
var  sagtnet  noget.  Alligevel  vare  Gaderne  i 
dette  Byens  meest  udsatte  Kvarteer  næsten 
mennesketomme,  og  kun  en  enkelt  Fodgænger, 
en  Gensdarm  eller  en  af  Brandfolkene,  afbrød 
Eensomheden;  men  saasnart  jeg  naaede  den  an- 
den   Side    af  Raadhuset,    mødte    der  mig    den 

samme  Tummel  og  Færdsel  som  sædvanlig; 
endogsaa  Tappenstregen  trak,  som  enhver  anden 
Aften,  Klokken  ni  med  klingende  Spil  gjennem 
Gaden.  Overkommandoen  har  formodentlig  vil- 
let lade  Fjenden  høre,  hvor  lidet  vi  lode  os  an- 
fægte af  hans  voldsomme  Fremfærd.  — 

Tanken    om,    at  Huset,   jeg  beboede,    atter 
kunde  blive  ramt  af  en  Granat,  og  jeg,    dersom 
jeg  forblev  der  Natten  over,  maaske  blive  saaret 
og  komme  til  at  ligge  hjælpeløs  i  det  øde  Huus, 
var  mig  for  afskrækkende;  jeg  søgte  derfor  Lo- 
gis høiere  oppe  i  Byen.      Fra    det    første  Sted, 
et  Huus  midt  i  Byen,    blev   jeg    fordrevet   af  en 
Granat,   men  henad  Morgenstunden  var  jeg  saa 
heldig  at  komme    til  Ro  paa    en  Sopha  i  Stadt 
Hamburg,  hvor  jeg  nød  en  styrkende   Slummer,  til 
det    blev  Dag.      Med    denne   begyndte  atter  det 
voldsomme  Bombardement    fra    Aftenen    tilforn, 
og  da  jeg  traadte  ud  paa  Gaden,  afgav  den  nor- 
dre Deel    af  Byen,    i  hvilken  Stadt  Hamburg  er 
beliggende,    Billedet  af  en  almindelig  Flyttedag. 
Jo  længere  jeg  imidlertid  kom  ned   ad  Raadhu- 
set    til,    desmere   aftog  det  travle  Liv  og  Færd- 
selen   af  Flyttevogne,    og    det   var  langtfra  for- 
underligt,   thi   i  den  Kant  af  Byen  var  der  ikke 
godt  at  være,  ikke  engang  i  den  korte  Tid,  man 
forberedte  sig  til  at  flytte   derfra.      I  min  Bolig 
fandt  jeg  Alt,  som  da  jeg  havde  forladt  den,  og 

ingen  af  Husets  Beboere  vare  endnu  vendte  til- 
bage. Beskydningen  havde  imidlertid  anta- 
get en  saa  uhyggelig  Karakteer,  at  jeg  bestemte 
mig  for,  om  muligt  endnu  i  rette  Tid,  at  faae 
mine  Varer  flyttede  op  i  den  anden  Ende  af 
Byen,  hvor  jeg  Aftenen  iforveien  havde  truffen  Af- 
tale med  en  Mand  angaaende  Overdragelsen  af  en 
ved  Bombardementet  ledigbleven  Stueleilighed. 

Alle  mine  Forsøg  paa  at  faae  Vogne  til 
Flytningen  vare  imidlertid  forgjæres,  flere  Civil- 
personer vare  allerede  blevne  saarede  og  dræbte, 
og  Ingen  turde  vove  sig  med  Heste  og  Vogn 
saalangt  ned  i  Byen,  som  til  min  Bopæl.  Mandag 
Morgen  blev  jeg  imidlertid  fritaget  for  videre 
Uleilighed  i  saa  Henseende,  thi  ved  min  Tilbage- 
komst fra  en  Udfrugt  til  Augustenborg  fandt  jeg 
alle  mine  Døre  opbrudte,  mit  Varelager  rømmet, 
og  alt  Andet  af  Værdi  bortranet.  Dette  var 
Finalen  paa  mit  Ophold  i  Sønderborg;  et  Par 
Dage  efter  tog  jeg  Bopæl  paa  den  umiddelbart 
op  til  Byen  stødende  Kirschstems  Mølle,  hvor- 
fra jeg,  ifølge  Kontrakt  med  Korpsintendan- 
turen, skulde  forsyne  de  i  Dybbølstillingen  kam- 
perende  Officerer  med  Vine  og  Viktualier,  og 
hvor  jeg  tilbragte  tretten  indholdsrige  Dage,  ind- 
til Skandserne  den  18de  April  bleve  tagne  af 
Preusserne. 


